title: Lahden Säästöhuipun sortuminen

text: Lahden Säästöhuipun sortuminen toimi väljästi innoituksena Eero Silvastin kirjoittamaan 45-minuuttiseen televisionäytelmään "Sortuma", joka ensiesitettiin Yle TV1 -verkossa 1968.


title: Immergo

text: Immergo on suomalainen, vuonna 2007 perustettu dark-, death- ja black metal -vaikutteista sinfonista metallia soittava yhtye. Immergo julkaisi esikoisalbuminsa Sunken World vuonna 2013.


title: Immergo

text: Immergo on ilmoittanut esikuvikseen mm. yhtyeet Carach Angren, Dimmu Borgir ja Shade Empire.


title: Immergo

text: Immergo toimi aluksi nimellä Drowlich, jonka alla julkaistiin demo nimeltä Benighted Illumination.


title: Inostrancevia

text: Inostrancevia on sukupuuttoon kuollut Gorgonopsia-alalahkoon kuuluva terapsidisuku. Nämä terapsidit olivat suurikokoisia lihansyöjiä, jotka elivät myöhäisellä permikaudella. "Inostrancevia" on nimetty paleontologi Aleksandr Inostrantsevin kunniaksi.


title: Inostrancevia

text: Sukuun luetaan kolme lajia: "Inostrancevia alexandri, Inostrancevia latifrons" ja "Inostrancevia uralensis". Näistä "I. alexandri" tunnetaan kahdesta hyvin säilyneestä luurangosta. "I. latifrons" tunnetaan huonommin säilyneestä luurangosta ja "I. uralensis" vain aivokopan kappaleista. "I. alexandri"n kallo on pituudeltaan noin 51 cm, ja koko eläimen pituus on suunnilleen 2,7 metriä. "I. latifrons" on kooltaan suurempi. "Inostrancevia"n fossiileja on löydetty Venäjältä.


title: Angelic Upstarts

text: Angelic Upstarts on vuodesta 1977 toiminut englantilainen punk rock-yhtye. Se on tunnettu antifasistisista ja vasemmistolaisista sanoituksistaan. Yhtye liitetään myös ei-rasistiseen skinhead-kulttuuriin. Angelic Upstartsia pidetään yhtenä Britannian 1970-luvun lopun punk-aallon poliittisimmista yhtyeistä.


title: Angelic Upstarts

text: Angelic Upstartsin kaupallisesti menestyneimmät albumit ovat yhtyeen neljä ensimmäistä julkaisua, jotka kaikki nousivat Britannian albumilistalle. Debyyttialbumi "Teenage Warning" oli korkeimmillaan sijalla 29 ja livealbumi "Angelic Upstarts Live" sijalla 27.


title: Los Fastidios

text: Los Fastidios on vuonna 1991 perustettu italialainen punk rock-yhtye, jonka yhdistetään rasismin vastaisten skinheadien RASH- ja SHARP-liikkeisiin. Yhtyeen sanoitukset käsittelevät yleensä erilaisia yhteiskunnallisia epäkohtia, muun muassa rasisimia ja eläinten oikeuksia. Osa jäsenistä on myös kasvissyöjiä.


title: Los Fastidios

text: Yhtyeen jäsenet tunnetaan innokkaina jalkapallonfaneina ja Italian neljännellä sarjatasolla pelaavan Virtus Veronan kannattajina. Los Fastidios on esiintynyt muun muassa espanjalaisen Rayo Vallecanon, saksalaisen FC St. Paulin sekä skotlantilaisen Glasgow Celticin vasemmistolaisten kannattajien järjestämissä konserteissa. Yhtye on myös levyttänyt useita jalkapalloaiheisia kappaleita, muun muassa antifasististen ultrien tunnuslauluksi nousseen kappaleen "Antifa Hooligans" sekä version Liverpoolin kannattajien tunnetuksi tekemästä hymnistä "You'll Never Walk Alone".


title: You’ll Never Walk Alone

text: You’ll Never Walk Alone on vuonna 1945 sävelletty amerikkalainen musikaalikappale, joka nykyään tunnetaan parhaiten englantilaisen Liverpool FC:n jalkapallojoukkueen kannattajien laulamana kannatuslauluna ja seuran tunnuskappaleena. Alkuperäisen laulun sävelsi "Carousel"-nimiseen musikaaliin Richard Rodgers, ja sen sanoituksen teki Oscar Hammerstein II.


title: You’ll Never Walk Alone

text: Vuonna 1963 kappaleen levytti liverpoolilainen yhtye Gerry and the Pacemakers ja se nousi välittömästi Britannian singlelistan ykköseksi neljän viikon ajaksi. Liverpool FC:n kannattajat omivat kappaleen pian itselleen ja alkoivat laulaa sitä katsomossa ennen jokaisen pelin alkua. Se on myöhemmin levinnyt myös usean muun jalkapallojoukkueen kannattajien keskuuteen, sitä laulavat muun muassa skotlantilaisen Glasgow Celticin sekä useiden hollantilaisten ja saksalaisten joukkueiden fanit. Yleisesti ”You’ll Never Walk Alone” yhdistetään kuitenkin nimenomaan Liverpoolin kannattajiin.


title: You’ll Never Walk Alone

text: Nykyään lause löytyy myös seuran tunnuksesta sekä kirjoitettuna yhden Anfieldin stadionille johtavan portin yläpuolelle. Se on nimetty seuran entisen managerin Bill Shanklyn mukaan ”Shankly Gateksi”. Shankly oli yksi ensimmäisistä henkilöistä, joka kuuli Gerry and the Pacemakersin levyttämän version ennen sen julkaisua.


title: You’ll Never Walk Alone

text: Kappaleen ovat vuosien mittaan levyttäneet kymmenet artistit. Tunnetuimpia esittäjiä ovat Alicia Keys, Aretha Franklin, Barbra Streisand, Elvis Presley, Frank Sinatra, Johnny Cash, Kiri Te Kanawa, Louis Armstrong, Ray Charles ja Pink Floyd.


title: You’ll Never Walk Alone

text: Jalkapalloaiheisena sen ovat tehneet muun muassa saksalainen Die Toten Hosen sekä italialainen Los Fastidios. Liverpoolin joukkue puolestaan levytti kappaleen 1975. Vuonna 1985 ”You’ll Never Walk Alone” ilmestyi useiden brittiläisten julkisuuden henkilöiden esittämänä hyväntekeväisyyssinglenä, jolla kerättiin rahaa Bradfordin katsomopalon uhreille.


title: Nälkäpeli – Matkijanärhi, osa 1

text: Nälkäpeli – Matkijanärhi, osa 1 () on vuonna 2014 ensi-iltansa saanut Francis Lawrencen ohjaama tieteisseikkailuelokuva, joka perustuu Suzanne Collinsin samannimiseen romaaniin vuodelta 2010. "Matkijanärhi, osa 1" on "Nälkäpeli"-elokuvasarjan kolmas osa ja elokuvan "Vihan liekit" jatko-osa. Pääosissa ovat Jennifer Lawrence, Josh Hutcherson, Liam Hemsworth, Woody Harrelson, Elizabeth Banks, Julianne Moore, Philip Seymour Hoffman, Jeffrey Wright, Stanley Tucci ja Donald Sutherland.


title: Nälkäpeli – Matkijanärhi, osa 1

text: Elokuvan ensi-ilta oli Yhdysvalloissa 21. marraskuuta 2014.


title: Nälkäpeli – Matkijanärhi, osa 1

text:
10. heinäkuuta 2012 Lionsgate ilmoitti jakavansa kirjasarjan viimeisen osan Matkijanärhen
kahteen osaan. "Nälkäpeli – Matkijanärhi, osa 1" -elokuvan ensi-ilta on 21. marraskuuta 2014 ja "Nälkäpeli – Matkijanärhi, osa 2" -elokuvan ensi-ilta on 20. marraskuuta 2015.


title: Nälkäpeli – Matkijanärhi, osa 1

text: Elokuvan kuvaukset alkoivat 23. syyskuuta 2013 Atlantassa. "Osa 1" kuvattiin samanaikaisesti "Osan 2" kanssa.


title: Nälkäpeli – Matkijanärhi, osa 1

text: Elokuvassa Plutarch Heavensbeeta näyttelevä Philip Seymour Hoffman löydettiin kuolleena kotoaan New Yorkissa 2. helmikuuta 2014. Tuotantoyhtiö Lionsgate julkaisi tiedotteen, jonka mukaan Hoffman oli kuvannut kaikki kohtauksensa "Osasta 1" ja hänellä oli viikko jäljellä "Osan 2" kuvauksista. Lionsgaten mukaan elokuvan ensi-iltaa ei jouduta siirtämään, koska suurin osa Hoffmanin kohtauksista oli saatu kuvattua.


title: Nälkäpeli – Matkijanärhi, osa 1

text: Elokuvan virallinen teaser traileri julkaistiin 28. heinäkuuta 2014.


title: Nälkäpeli – Matkijanärhi, osa 1

text: Ensi-iltaviikonloppunaan elokuva tuotti Yhdysvalloissa 123 miljoonaa dollaria, joka on vuoden 2014 paras avaustulos, mutta silti vähemmän kuin kaksi edellistä "Nälkäpeli"-elokuvaa. Elokuva oli avausviikonloppunaan myös Suomen katsotuin. Sen näki ensimmäisen viikonlopun aikana yli 78 tuhatta katsojaa.


title: Nälkäpeli – Matkijanärhi, osa 1

text: Rotten Tomatoes -sivuston mukaan 223 arvostelun perusteella laskettuna kriitikoiden arvosteluista 65 prosenttia oli positiivisia.


title: Risto Räppääjä ja liukas Lennart

text: Risto Räppääjä ja liukas Lennart on Risto Räppääjästä kertova suomalainen musikaalielokuva, jonka ensi-ilta oli helmikuussa 2014. Elokuvan on ohjannut Timo Koivusalo, ja käsikirjoitus perustuu osittain Sinikka ja Tiina Nopolan tarinaan "Risto Räppääjä saa isän".


title: Risto Räppääjä ja liukas Lennart

text: Elokuvaa kuvattiin kesällä 2013 muun muassa Villilän studioilla Nakkilassa sekä Naantalin vanhassa kaupungissa. "Risto Räppääjä ja liukas Lennart" on Risto Räppääjä -sarjan neljäs elokuva. Edellisistä elokuvista poiketen elokuvan tuotti Artista Filmi, ja kaikki näyttelijät myös vaihtuivat.


title: Risto Räppääjä ja liukas Lennart

text: Elokuva palkittiin lokakuussa 2014 Saksassa Schlingelin kansainvälisillä lasten- ja nuortenelokuvien festivaalilla (Internationales Filmfestival Schlingel) parhaan eurooppalaisen lastenelokuvan palkinnolla.


title: Risto Räppääjä ja liukas Lennart

text: Elvi ja Rauha-täti saavat mielestään loistavan idean: heidän pitää löytää mies, joka olisi sopiva isähahmo Ristolle. Risto ei ole ideasta ollenkaan innoissaan, eikä myöskään heidän naapurinsa Lennart, joka on itse ihastunut Rauhaan. Päästääkseen Riston kiipelistä, Lennart yrittää luoda täydellisen miehen, joka täyttäisi Rauhan jatkuvasti muuttuvat toiveet. Pian Lennart saa huomata, ettei ole helppoa yrittää olla monta eri henkilöä yhtä aikaa. Kun vielä Elvi-tätikin ihastuu yhteen Lennartin luomista isähahmoista alkavat asiat mennä hulvattomasti solmuun. Tämä unohtumaton kesä on täynnä uskomattomia kiemuroita ja vauhdikkaita väärinkäsityksiä.


title: Kaipolan koulu

text:
Kaipolan koulu on jämsäläinen ala-aste, joka sijaitsee osoitteessa Kaipolan koulutie 3. Rehtorina toimii Ville Lehtinen.
Kaipolan koulu on rakennettu 1939 ja on nykyisin vanhin koulukäytössä olevista koulurakennuksista.
Kaipolan koulu muodostettiin vuoden 1950 koulupiirtojaossa. Aluksi koulu toimi vuokrahuoneistossa.
Koulurakennuksessa oli tilaa myös 1960-luvulla Kaipolan keskikoululle. Rakennusta laajennettiin 1969, kun rakennettiin voimistelusali ja poikien käsityötilat.
Koulu rakennettiin 1950-luvun tyyppikoulujen mukaisesti tiilirunkoisena, kohtalaisen matalana ja pitkänä rakennuksena. Luokkatilat jäsentyivät käytävärivien varrelle vierekkäin.


title: Gripenhielm

text: Gripenhielm oli ruotsalainen vapaaherrasuku.


title: Hjalmar

text: Hjalmar on skandinaavinen miehen etunimi. Nimi on muinaisskandinaavista alkuperää ja merkitsee kypäräpäistä sotilasta. Nimen suomenkielisiä vastineita ovat Jalmari ja sen lyhentymä Jari.


title: Hjalmar

text: Suomessa nimi Hjalmar on vuoden 2015 loppuun mennessä annettu Väestörekisterikeskuksen tietojen mukaan 4293 miehelle. Hjalmarin nimipäivä on suomenruotsalaisen kalenterin mukaan 20. marraskuuta, joka suomenkielisen kalenterin mukaan on Jalmarin ja Jarin nimipäivä.


title: Risku

text: Risku on suomalainen sukunimi, joka on muun muassa seuraavilla henkilöillä:


title: Bewe TuusKi

text:
Bewe TuusKi on 2012 perustettu tuusulalainen jääkiekkoseura, joka pelasi Suomen
kolmanneksi korkeimmalla sarjatasolla Suomi-sarjassa.
Seura muodostui vuonna 2012, kun tuusulainen KJT TuusKi ja helsinkiläinen Bewe yhdistyivät.


title: Bewe TuusKi

text: Bewe TuusKi on tehnyt yhteistyötä kahden Mestiksen seuran Kiekko-Vantaan ja Keravan HCK:n kanssa. Bewe TuusKi oli kahdesti lähellä nousta Mestikseen kausien 2013–2014 ja 2014–2015 päätteeksi, mutta tavoite jäi haaveeksi. Kaudella 2015–2016 Bewe TuusKi muuttui lopulta KJT Edustukseksi ja Bewe toimi tuolloin taustatukena. Kaudella 2016–2017 Bewe ilmoitti lopettaneensa yhteistyön ja keskittyi jatkossa yhteistyöhön jääpalloseura Botnian kanssa.


title: Bewe TuusKi

text:
Bewe TuusKin sisääntulona soi "Shinedown Diamond Eyes" ja maalibiisinä "The Concert (Seven Nation Army)".
Bewe TuusKi pelaa kotiottelunsa sini-puna-valkoisella paidalla, sinisillä housuilla, sini-puna-valko sukilla sekä valkoisen kypärällä. Vierasottelut joukkue pelaa valko-punaisella paidalla sekä samanvärisillä sukilla.Bewe TuusKi pelaa kotiottelunsa Talosyke Areena Tuusulassa, mutta osa peleistä on pelattu Hyrylän jäähallilla viimeksi kaudella 2012–2013. Yleisökapasiteettia ei ole virallisesti vahvistettu, mutta arvella olevan noin 250–300.


title: Sony Ericsson T630

text: Sony Ericsson T630 oli matkapuhelinvalmistaja Sony Ericssonin vuonna 2004 julkistama matkapuhelin.


title: Antero Manninen (muusikko)

text: Antero Manninen (s. 19. tammikuuta 1973) on suomalainen sellisti, joka tunnetaan muun muassa entisenä Apocalyptica-yhtyeen jäsenenä.


title: Olivia Munn

text: Lisa Olivia Munn (s. 3. heinäkuuta 1980 Oklahoma City, Oklahoma, Yhdysvallat) on yhdysvaltalainen näyttelijä, malli, televisiopersoona ja kirjailija. Hänet tunnetaan muun muassa rooleistaan elokuvissa "Iron Man 2", "Date Night" ja "Magic Mike" sekä televisiosarjoissa "Perfect Couples" ja "Newsroom".


title: Olivia Munn

text: Hän on emännöinyt G4-televisiokanavan ohjelmaa "Attack of the Show".


title: Olivia Munn

text: Munnin sukujuuret ovat hänen isänsä puolelta englantilais-irlantilais-saksalaiset ja äitinsä puolelta kiinalaiset. Hän syntyi Oklahomassa Yhdysvalloissa, mutta muutti lapsena useasti ja vietti suurimman osan lapsuudestaan Japanissa. Teini-ikäisenä hän palasi Oklahomaan, jossa valmistui high schoolista ja korkeakoulusta.


title: Tulkoon joulu

text: Tulkoon joulu on Pekka Simojoen sanoittama ja säveltämä jouluaiheinen kappale.


title: Tulkoon joulu

text: Kappaleen ovat levyttäneet muun muassa Petri Laaksonen, Musarit, Suvi Teräsniska ja Mikko Harju. Kappale on myös julkaistu Kauneimmat joululaulut -tapahtuman laulutekstivihkossa, ja nuoren seurakunnan veisukirjassa.


title: Tulkoon joulu

text: Simojoki on kertonut kappaleen taustasta, että "vaikka joulusta oli jo kaikki sanottu ja kirjoitettu, niin paluu lapsuuden joulumaisemaan synnytti kuitenkin uuden tekstisisällön.". Hän kuvailee kappaletta, että "se on ajatusten virta, eräänlainen sukellus lapsuusvuosien jouluihin, kuva siitä mitä lauluntekijä haluaisi jouluna tehdä.".


title: Tulkoon joulu

text: Kappaleen ensimmäinen versio syntyi Simojoen opiskellessa Lähetystalolla Helsingissä 1979–1980, mutta hän ei tuolloin julkaissut sitä kokonaan valmiiksi. Vuonna 1986 hän otti kappaleen uudestaan työn alle, kun yksi hänen Jakaranda-kuoronsa jäsenistä oli pyytänyt uutta joululaulua Kauneimmat joululaulut -tilaisuuteen. Alkuperäisestä laulusta muuttui sanoitus että sävellys etenkin säkeistöjen kohdalla. Kertosäkeen perusidea jäi kuitenkin laulun kantavaksi teemaksi.


Etelä-Korean naisten jalkapallomaajoukkue edustaa Etelä-Koreaa kansainvälisissä naisten jalkapallon maajoukkuekilpailuissa. Se pelasi ensimmäisen ottelunsa Japania vastaan.


title: Etelä-Korean naisten jalkapallomaajoukkue

text: Etelä-Korea on pelannut kahdesti MM-lopputurnauksessa. Vuonna 2003 se hävisi kaikki kolme otteluaan: Brasilialle 0–3, Ranskalle 0–1 ja Norjalle 1–7. Vuonna 2015 Etelä-Korea hävisi alkulohkossaan Brasilialle 0–2, pelasi Costa Rican kanssa tasapelin 2–2 ja voitti Espanjan 2–1. Joukkue sijoittui alkulohkossaan toiseksi ja selviytyi neljännesvälieriin, joissa se hävisi Ranskalle maalein 0–3.


title: Epinephelus

text: Epinephelus on meriahventen heimoon ("Serranidae") ja meriahventen alaheimoon ("Epinephelinae") kuuluva kalasuku.


title: Epinephelus

text: Sukuun kuuluu 86 lajia.


title: Kalix BF

text: Kalix BF, Kalix Bandy (virallisesti Kalix Bandyförening) on ruotsalainen jääpallojoukkue, joka pelaa kaudella 2013-2014 Elitserienissä.


title: Kalix BF

text: Kalix Bandy perustettiin vuonna 1990 nimellä Kalix Nyborg BK kun seutukunnan kaksi jääpalloseuraa Nyborg SK ja IFK Kalix yhdistyivät uudeksi seuraksi. Kalix Bandy nimi otettiin käyttöön vuonna 2001.


title: Kalix BF

text: Seura oli ensimmäisen kerran Ruotsin korkeimman sarjatason eli silloisen jääpallon Allsvenskanin karsinnoissa keväällä 1993. Kalix Bandy karsi myös keväällä 2006, 2007 ja 2008 noususta Eliteserieniin. Keväällä 2011 nousu tapahtui joukkueen voitettua Gustavsbergin.


title: Kalix BF

text: Kalix Bandy kuten myös naapurikaupungin HT Bandy ovat joutuneet kokemaan pitkät pelimatkat, sillä joukkueiden vastustajat niin Elitserienissä kuin Allsvanskanissa tulevat Tukholman pohjoispuolelta yli 500 kilometrin päästä.


title: Kalix BF

text: Valmentaja: Patrik Rönnqvist


title: Cities in Motion

text:
Cities in Motion on suomalaisen Colossal Orderin kehittämä ja Paradox Interactiven vuonna julkaisema strategiapeli.
Pelin ideana on hallita omaa joukkoliikenneyritystä ja rakentaa joukkoliikennettä. Käytettävissä ovat metrot, linja-autot, raitiovaunut, lautat ja helikopterit. Sarjassa on ilmestynyt kaksi peliä. Ensimmäinen on julkaistu 2011 ja toinen 2013.


title: Cities in Motion

text: IGN antoi pelille arvostelussa arvosanan 7.0/10.


title: Vaaleasilmäkutoja

text: Vaaleasilmäkutoja ("Ploceus ocularis") on kutojien heimoon kuuluva varpuslintu.


title: Vaaleasilmäkutoja

text: Vaaleasilmäkutojaa tavataan hajanaisella alueella Afrikan etelä-, keski ja itäosissa. Sen kannankehitys on vakaa, ja laji on luokiteltu elinvoimaiseksi.


title: Mustakurkkukutoja

text: Mustakurkkukutoja ("Ploceus nigricollis") on kutojien heimoon kuuluva varpuslintu.


title: Mustakurkkukutoja

text: Mustakurkkukutojaa tavataan Afrikan länsi-, keski- ja itäosissa. Sen kannankehitys on vakaa, ja laji on luokiteltu elinvoimaiseksi.


title: Pyövelikutoja

text: Pyövelikutoja ("Ploceus alienus") on kutojien heimoon kuuluva varpuslintu.


title: Pyövelikutoja

text: Pyövelikutojaa tavataan Burundissa, Kongon demokraattisessa tasavallassa, Ruandassa ja Ugandassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Keltanaamakutoja

text: Keltanaamakutoja ("Ploceus melanogaster") on kutojien heimoon kuuluva varpuslintu.


title: Keltanaamakutoja

text: Keltanaamakutojaa tavataan Burundissa, Kamerunissa, Kongon demokraattisessa tasavallassa, Päiväntasaajan Guineassa, Keniassa, Nigeriassa, Ruandassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan harvinainen suurimmassa osassa levinneisyysaluettaan. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Kapinkutoja

text: Kapinkutoja ("Ploceus capensis") on kutojien heimoon kuuluva varpuslintu.


title: Kapinkutoja

text: Kapinkutojaa tavataan Lesothossa, Namibiassa, Etelä-Afrikassa ja Swazimaassa. Lajia on kuvattu yleisestä runsaslukuiseksi, ja sen kannankehitys on vakaa. Laji on luokiteltu elinvoimaiseksi.


title: Angolankutoja

text: Angolankutoja ("Ploceus temporalis") on kutojien heimoon kuuluva varpuslintu.


title: Angolankutoja

text: Angolankutojaa tavataan Angolassa, Kongon demokraattisessa tasavallassa ja Sambiassa. Lajin kannankehitys on vakaa, ja se on luokiteltu elinvoimaiseksi.


title: Kultakutoja

text: Kultakutoja ("Ploceus subaureus") on kutojien heimoon kuuluva varpuslintu.


title: Kultakutoja

text: Kultakutojaa tavataan Afrikan itä- ja kaakkoisosissa. Lajia on kuvattu paikallisesti yleisestä runsaslukuiseksi. Sen kannankehitys on vakaa, ja laji on luokiteltu elinvoimaiseksi.


title: Marcus Roberts

text: Marcus Roberts (s. 7. elokuuta 1963 Jacksonville, Florida) on yhdysvaltalainen jazzpianisti. Hän sokeutui 5-vuotiaana ja aloitti pianonsoiton itsenäisen opiskelun muutamaa vuotta myöhemmin. Muodollista opetusta hän sai 12-vuotiaasta alkaen. Häntä opetti Floridan osavaltionyliopistossa Leonidus Lipovetski. Opiskeluaikoinaan Roberts voitti monia kilpailuja ja palkintoja. Hän aloitti 21-vuotiaana kiertelyn Wynton Marsaliksen kanssa ja jatkoi sitä kuuden vuoden ajan.


title: Marcus Roberts

text: Roberts on levyttänyt solistina ja erilaisten kokoonpanojen jäsenenä. Häneltä on ilmestynyt jopa sinfoniaorkesterin kanssa tehtyjä levytyksiä alkaen Grammy-ehdokkuuden tuoneesta levystä "Portraits in Blue" (1996). Hän on saanut useita sävellystilauksia ja työskennellyt lisäksi sovittajana. Hän teki sovituksen George Gershwinin pianokonsertosta ja kantaesitti sen orkesterin kanssa. Robertsin ensimmäinen oman levy-yhtiönsä kautta julkaisema levy oli "New Orleans Meets Harlem, Volume 1" (2009).


title: Marcus Roberts

text: Roberts on opettanut nuorempia muusikkoja, joihin ovat lukeutuneet Jason Marsalis, Marcus Printup, Nicholas Payton, Ronald Westray, Vincent Gardner ja Roland Guerin. Kun Roberts ei ole kiertueella, hän asuu Tallahasseessa, ja hän kuuluu Floridan osavaltionyliopiston musiikkikoulun henkilökuntaan. Robertsin pianotrion banjotähti Béla Fleckin kanssa tekemän yhteistyön tuloksena syntyi albumi "Across the Imaginary Divide" (2012).


title: Isohaarakiitäjä

text: Isohaarakiitäjä ("Panyptila sanctihieronymi") on kiitäjiin kuuluva varpuslintu. Lajia tavataan Väli-Amerikasta.


title: Isohaarakiitäjä

text: Kooltaan isohaarakiitäjä kasvaa noin 19–21 cm pitkäksi. Yleisväritykseltään lintu on musta. Lajilla on valkoinen silmäkulmajuova, kurkku ja kaulus niskassa. Siipien reunat ovat väriltään valkoiset. Isohaarakiitäjän siivet ovat pitkät ja sirpinmuotoiset. Pyrstö on haarautunut. Ulkonäöltään isohaarakiitäjä muistuttaa huomattavasti pikkuhaarakiitäjää ("Panyptila cayennensis"), mutta on tätä kookkaampi.


title: Isohaarakiitäjä

text: Isohaarakiitäjää tavataan Meksikon eteläosista Costa Ricaan ja Nicaraguaan. Lajin elinympäristöä ovat puolikuivat ylängöt ja kosteat laaksot vuorten välissä.


title: Filmfare Awards 2012

text: Filmfare Awards 2012 oli 20. tammikuuta 2013 Mumbaissa pidetty tilaisuus, jossa palkittiin vuoden 2012 parhaat hindinkieliset elokuvat. Se oli järjestyksessään 58. Filmfare Awards -tilaisuus.


title: Tapani Kilpeläinen

text: Tapani Kilpeläinen (s. 1974, Kuopio) on suomalainen suomentaja ja tietokirjailija. Hän on suomentanut muun muassa Julian Bagginin, Gilles Deleuzen, Michel Foucault'n, Alexandre Kojèven, Julien Offray de La Mettrien, Michel Onfrayn, Leopold von Sacher-Masochin ja Miguel de Unamunon teoksia. Hän työskentelee niin & näin -kirjasarjan päätoimittajana.


title: Tapani Kilpeläinen

text: Kilpeläisen tietokirja "Itsemurhan filosofia" julkaistiin vuonna 2012.Luettelo Tapani Kilpeläisen kontribuutioista "niin & näin" -lehteen ja niin & näin -kirjasarjaan "niin & näin" -lehden sivuilla.


title: Joes Teka

text:
Joes Teka on juontaja "Summeri"-televisio-ohjelmassa. Hän myös näytteli "Uusi päivä" -televisiosarjassa hahmoa nimeltä Veeti Susimaa lokakuusta 2013 marraskuuhun 2015.
Sokos Hotels televisiomainos 2018 syksy


title: Operaatio Attila

text: Operaatio Attila oli toisessa maailmansodassa Natsi-Saksan suunnitelma Vichyn Ranskan miehittämiseksi. Suunnitelmaa ehdotettiin jo vuonna 1940 jos Ranska uudelleenliittyisi liittoutuneisiin tai jos liittoutuneet nousisivat maihin Ranskan eteläosissa. Suunnitelman tarkoituksena oli myös ottaa haltuun Ranskan laivasto ja sen hallitsemat siirtomaat. Alkuperäistä suunnitelmaa ei koskaan toteutettu, mutta vaihtoehtoinen suunnitelma (Case Anton) johon italialaiset osallistuivat toteutettiin 11. marraskuuta 1942 liittoutuneiden noustua maihin Pohjois-Afrikassa Operaatio Soihdussa. Saksalaiset eivät kuitenkaan onnistuneet valtaamaan Ranskan laivastoa Operaatio Lilassa amiraali Jean de Laborden määrättyä upottamaan Ranskan laivasto Toulonissa 27. marraskuuta. Hitler kuitenkin oli tyytyväinen siitä ettei laivasto upotuksen seurauksena joutunut Charles de Gaullen tai Vapaan Ranskan laivaston käsiin.


title: Charles Tunnicliffe

text: Charles Frederick Tunnicliffe (1. joulukuuta 1901 – 7. helmikuuta 1979) oli englantilainen taidemaalari, joka erikoistui lintujen ja muiden eläinten maalaamiseen. Hän syntyi Langleyssa lähellä Macclesfieldiä. Taidemaalarin opiskelun hän aloitti Macclesfieldin taidekoulussa ("Macclesfield School of Art") vuonna 1916. Samana vuonna hän sai stipendin Lontoossa sijaitsevaan Royal College of Art taideyliopistoon.


title: Charles Tunnicliffe

text: Tunnicliffesta tuli suosittu kirjojen kuvittaja. Niissä hän maalasi usein Cheshiren maisemia ja luontoa Macclesfieldin ympäristössä. Myöhemmin hänestä tuli "Royal Society for the Protection of Birds" (RSPB) järjestön lehden "Bird Notes" kansilehden kuvittaja. Tämän lisäksi hän teki joulu- ja onnittelukortteja.


title: Kirsti von Boehm

text: Kirsti Sofia von Boehm, o. s. "Sihtola" (11. helmikuuta 1921 Ruokolahti – 11. kesäkuuta 2003 Helsinki) oli suomalainen lastenkirjailija.


title: Kirsti von Boehm

text: Kirsti von Boehmin vanhemmat olivat diplomi-insinööri Jalo Sihtola ja musiikinopettaja Ester Andersin. Hän oli naimisissa vuodesta 1943 taidemaalari Tuomas von Boehmin kanssa. Heidän lapsiaan ovat taidemaalarit Eero von Boehm ja Juhani von Boehm sekä arkkitehti Aarne von Boehm (s. 1947).


title: Kirsti von Boehm

text: Kirsti von Boehm työskenteli pianonsoiton opettajana Espoon musiikkiopistossa ja Sibelius-akatemiassa.


title: Kirsti Heporauta

text: Heidi Kirsti Kyllikki Funk-Heporauta (s. 6. helmikuuta 1921 Helsinki) on suomalainen nuortenkirjailija.


title: Eila Nieminen

text: Eila Sargit Nieminen (13. helmikuuta 1921 Kuusankoski – 1994) oli suomalainen lastenkirjailija. Hän kävi kansakoulun ja ammattikoulun.


title: Jason Marsalis

text: Jason Marsalis (s. 4. maaliskuuta 1977 New Orleans, Louisiana) on yhdysvaltalainen jazzrumpali ja -vibrafonisti. Hän on pianisti ja musiikinopettaja Ellis Marsaliksen nuorin poika. Veljessarjan muita tunnettuja muusikoita ovat vanhemmat veljet Branford, Wynton ja Delfeayo. Jason Marsalis aloitti rumpujensoiton 3-vuotiaana ja opiskeli 6-vuotiaana jo James Blackin johdolla. Valmistuttuaan New Orleans Center for the Creative Arts -high schoolista hän opiskeli Loyolan yliopistossa New Orleansissa.


title: Jason Marsalis

text: Marsalis aloitti kiertämisen pianisti Marcus Robertsin kanssa marraskuussa 1994. Häntä kuullaan kaikilla vuoden 1995 jälkeen ilmestyneillä Robertsin levytyksillä, joilla tämä esiintyy trion, suurten yhtyeiden tai sinfoniaorkesterin kanssa. Omalla nimellään Marsalis on lisäksi tehnyt kolme albumia: "Year of the Drummer" (1998), "Music in Motion" (2000) ja "Music Update" (2009). Useilla levytyksillä hän on esiintynyt yhdessä isänsä kanssa.


title: Peter Stock

text: Peter Stock (s. 12. marraskuuta 1974 Söderfors) on ruotsalainen jääpalloilija, joka toimii pelaajavalmentajana Elitserienissä pelaavassa Kalix Bandyssa.


title: Peter Stock

text: Peter Stock pelasi eni vuodet Kalixin alueen Karlsborg BK:ssa, josta hän siirtyi syksyllä 1999 Suomen Bandyliigassa pelaavan Tornion Palloveikkojen keskikentälle. Hän oli voittamassa Suomen mestaruutta keväällä 2000.


title: Peter Stock

text: Syksyllä 2000 Stock siirtyi Elitserienin Skutskärs IF:ään, josta hän seuraavana vuonna siirtyi Uppsalaan Siriuksen riveihin kolmeksi kaudeksi. Syksyllä 2004 alkoi viisi kautta kestänyt ura Bollnäsin riveissä. Syksyllä 2005 Stock oli voittamassa Maailmancupia joukkueen riveissä.


title: Peter Stock

text: Vuonna 2009 Stock palasi kotiseudulleen ja jatkoi uraansa uudesa haaparantalais-torniolaisessa yhteisseurassa HT Bandy, jossa hän pelasi kaksi seuraavaa kautta, jolloin seura oli Elitserienissä. HT Bandy putosi kauden 2010-2011 päätteeksi Elitserienistä, ja Stock siirtyi Allsvenskanissa pelanneeseen naapurikaupungin Kalix Bandyyn.


title: Peter Stock

text: Kalix Bandyssä Stock siirtyi valmennuksen tueksi kaudella 2013 jatkaen kuitenkin pelaamistaan.


title: Peter Stock

text: Seurajoukkueissa


title: Luettelo pikkuplaneetoista: 376001–377000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
376001:stä ja päättyen 377000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 377001–378000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
377001:stä ja päättyen 378000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 378001–379000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
378001:stä ja päättyen 379000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 379001–380000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
379001:stä ja päättyen 380000:een.
Kokonaisen luettelon löytää katsomalla Luettelo pikkuplaneetoista.


title: Brian Cherney

text: Brian Cherney (s. 4. syyskuuta 1942 Peterborough, Ontario) on kanadalainen säveltäjä ja musiikkikirjailija. Hän valmistui musiikin maisteriksi vuonna 1967 ja sai filosofian tohtorin arvon 1974. Hän opiskeli The Royal Conservatory of Musicissa pianonsoittoa Margaret Miller Brownin sekä Jacques Abramin ja sävellystä Samuel Dolinin johdolla. Maisterintutkintoaan varten hän sävelsi teoksensa "Variations for Orchestra" John Weinzweigin valvomana. Vuosina 1966–1969 Cherney osallistui Darmstadtissa György Ligetin, Karlheinz Stockhausenin, Mauricio Kagelin ja muiden luennoille. Hän opetti teoriaa ja sävellystä Victorian yliopistossa vuosina 1971–1972 ja aloitti tämän jälkeen samojen aineiden opettamisen McGill-yliopistossa. Cherneyn kirjoitusten joukossa on ainoa huomattava Harry Somersille omistettu elämäkertateos (1975).


title: Brian Cherney

text: Cherneyn sävellysten joukossa ovat "Mobile" (sarja, 1960-luvulta), "Jousikvartetto nro 2" (1970, McMaster-palkinto kamarimusiikkisävellyksestä 1971), "Tangents I" sellolle (1975), "Jousitrio" (1976), "Group Portrait - with Piano" (1978), "Playing for Time" (1981), "In Stillness Ascending", "Illuminations" ja "Into the Distant Stillness" (1984). Varhaisiin teoksiinsa Cherney sai vaikutteita 1900-luvun alkupuoliskon avantgardesta. 1980-luvun teoksissa Debussyn vaikutus kasvoi huomattavaksi. Se kuuluu Cherneyn orkestroinnissa, pianotekstuurissa ja yleisessä värissä.


title: Brian Cherney

text: Cherneyn "Jousitrio" ja "Into the Distant Stillness" saivat tunnustusta kansainvälisessä säveltäjärostrumissa Pariisissa; ensin mainittu sai jaetun ensimmäisen sijan. Vuonna 1985 Cherney voitti Jules Léger -palkinnon uudesta kamarimusiikista teoksellaan "River of Fire". Cherneyn musiikkia on esitetty ja lähetetty Kanadan lisäksi Yhdysvalloissa, Etelä-Amerikassa, Japanissa, Euroopassa ja Israelissa.


title: Brian Cherney

text: Cherneyn veli on oboisti Lawrence Cherney.


title: Lawrence Cherney

text: Lawrence Cherney (s. 1. toukokuuta 1946 Peterborough, Ontario) on kanadalainen oboisti. Hän opiskeli vuosina 1959–1964 Perry Baumanin johdolla The Royal Conservatory of Musicissa. Tämän jälkeen hän aloitti filosofian opinnot Toronton yliopistossa; hän sai vielä samanaikaisesti niiden kanssa opetusta Baumanilta. Cherney lähti Ford Foundationin apurahan (1966) ja Canada Councilin palkinnon (1967–1970) turvin Yhdysvaltoihin opiskelemaan John Mackin, Ray Stillin ja muiden johdolla.


title: Lawrence Cherney

text: Cherney oli National Arts Centre Orchestran alkuperäisjäsen (1969–1972) ja oli mukana perustamassa myös York Winds -kokoonpanoa, johon kuului vuosina 1972–1982. Hän on esiintynyt York Windsin kanssa ja vuodesta 1982 lähtien solistina laajalti Kanadassa, Yhdysvalloissa, Euroopassa ja Israelissa. Hän on esiintynyt myös monien muiden kokoonpanojen, kuten Vancouverin CBC-orkesterin ja Manitoban kamariorkesterin kanssa. Cherney tunnetaan sekä perinteisen ohjelmiston että nykymusiikin tulkitsijana. Hän on omistautunut uudelle kanadalaiselle ohjelmistolle, ja hän on tilannut tai kantaesittänyt kymmeniä teoksia kanadalaisilta, eurooppalaisilta ja yhdysvaltalaisilta säveltäjiltä. Vuonna 2009 Cherney sai nimityksen Canadian Music Centren lähettilääksi. Hän pääsi Kanadan ritarikuntaan vuonna 2003.


title: Lawrence Cherney

text: Cherney perusti vuonna 1981 konserttisarjan Music at Sharon, jonka ensimmäinen taiteellinen johtaja hän oli. Hän on opettanut oboensoittoa ja kamarimusiikkia Ottawan yliopistossa, Yorkin yliopistossa, The Royal Conservatory of Musicissa ja Toronton yliopistossa. Hänen veljensä on säveltäjä Brian Cherney.


title: Carlo Senoner

text: Carlo Senoner (s. 24. lokakuuta 1943 Selva di Val Gardena, Bolzanon maakunta, Italia) on italialainen alppihiihtäjä, pujottelun maailmanmestari.


title: Carlo Senoner

text: Senoner sijoittui Squaw Valleyn olympialaisissa 1960 pujottelussa 13:nneksi ja suurpujottelussa 17:nneksi. Chamonix'n MM-kilpailuissa 1962 hän oli alppiyhdistetyssä neljäs ja suurpujottelussa kuudes. Hän voitti pujottelun maailmanmestaruuden Portillon MM-kilpailuissa 1966.


title: Carlo Senoner

text: Senoner sijoittui maailmancupin osakilpailussa parhaimmillaan viidenneksi Berchtesgadenin pujottelussa tammikuussa 1967.


title: Babruiskin linnoitus

text:
Babruiskin linnoitus (, ) oli Venäjän keisarikunnan vuosina 1807—1836 rakentama, nykyisen Valko-Venäjän Babruiskin kaupungissa Dneprin sivuhaaran Berezinan länsirannalla sijainnut suuri linnoitus. Se oli yksi keisarikunnan länsiosien keskeisiä linnoitusrakenteita. Linnoituksen rakennustöiden vastuullisena linnoitusinsinöörinä toimi alkujaan saksalainen, sittemmin venäläistynyt ja kenraalimajuriksi noussut Karl Opperman (1765-1831). Hän vastasi myös Väinänlinnan linnoitustöistä.
Linnoitus rakennettiin aiemman puolalaisten rakentaman varustuksen ja jesuiittatalon paikalle. Kesäkuussa 1810 Venäjän keisari Aleksanteri I antoi bastiljonilinnoituksen rakentamista koskevan määräksen ja hyväksyi linnoitusinsinööri Karl Oppermanin suunnitelman Babrusikin linnoituksesta.


title: Babruiskin linnoitus

text: Vaikka linnoitus oli vielä osin rakenteilla, vuoden 1812 kesään mennessä pystyssä oli 8 bastionia käsittänyt ja 300 tykillä varustettu, 4 000 hengen varuskunnan sisältänyt vahva rakennelma. Napoleonin vuoden 1812 Venäjän retken eli isänmaallisen sodan alkuvaiheessa kenraalimajuri Gavriil Ignatjevin johtama linnoitus tarjosi tärkeän suoja- ja huoltopaikan päähyökkäyslinjan eteläpuolisten venäläisjoukkojen heinäkuiselle vetäytymiselle kohti Smolenskia. Itse Babrusikin kaupunki vallattiin, ja se tuhoutui osin seuraavien kuukausien aikana ranskalaisjoukkojen käsissä. Linnoituskin vaurioitui, vaikka se kestikin yli neljä kuukautta jatkuneen piirityksen ranskalaisjoukkojen vetäytymiseen saakka.


title: Babruiskin linnoitus

text: Sodan jälkeen linnoituksen rakennustöitä jatkettiin ja suunnitelmia täydennettiin merkittävästi. Linnoituksen rakennettakin kehitettiin. Syyskuussa 1817 Aleksanteri I tutustui silloiseen varuskuntakaupunkiin ja sen linnoitukseen.


title: Babruiskin linnoitus

text: 1900-luvulle tultaessa linnoitus menetti sotilaallisen merkityksensä. Tiloja käytettiin vankilana jo 1800-luvulla. Paikalla toimi vankileiri vuosina 1919-20 ja saksalaisjoukkojen keskitysleiri 2. maailmansodan aikana. Linnoitus tuhoutui pääosin 1944 saksalaisten ja neuvostojoukkojen välisessä taistelussa.


title: Babruiskin linnoitus

text: 1900-luvun alussa alueelle rakennettiin kasarmirakennuksia. Neuvostovuosina paljolti tuhoutunutta varsinaista linnoitusaluetta käytettiin sotilas- ja varastoalueena. Sittemmin parhaimmin säilyneitä linnoituksen osia on kunnostettu muun muassa 2000-luvulla, tilapäisiä rakenteita on purettu ja Valko-Venäjän puolustusministeriön aluetta on siirretty Babruiskin kaupungille ja avattu yleisö- ja museokäyttöön. Laajan linnoitusalueen kunnostustyöt jatkuvat. Alue on osin suojeltu, mutta alueelle on rakennettu myös suuri jää- ja monitoimihalli Babruisk-Arena.


title: Niemenkylä (täsmennyssivu)

text: Niemenkylä voi tarkoittaa seuraavia paikkoja Suomessa:


title: Ronald de Kant

text: Ronald de Kant (s. 30. lokakuuta 1931 Lancaster, Pennsylvania) on yhdysvaltalainen klarinetisti. Hän sai taiteilijadiplomin Juilliard School of Musicista vuonna 1953. Hänen opettajansa siellä oli Daniel Bonade. Opintojensa jälkeen de Kant toimi itse opetustehtävissä laivaston musiikkikoulussa Washington DC:ssa. Vietettyään vuoden Torontossa baletin orkesterin kanssa de Kant oli vuosina 1956–1965 New Orleansin filharmonisen orkesterin ensiklarinetistina. Hän toimi ensiklarinetistina myös Vancouverin sinfoniaorkesterissa (1965–1980) ja Vancouverin CBC-kamariorkesterissa (1967–1983). Hän soitti Santa Fen oopperassa kesäisin 1970–1972.


title: Ronald de Kant

text: De Kant on toiminut kamarimuusikkona muun muassa New Orleansin ja Vancouverin puhallinkvintettien jäsenenä. Hän on esiintynyt myös solistina orkesterien kanssa. 22. syyskuuta 1968 hän kantaesitti John Weinzweigin "Divertimenton nro. 4". Hän levytti Wolfgang Amadeus Mozartin klarinettikvinteton Purcell-jousikvartetin kanssa, Aaron Coplandin klarinettikonserton Vancouverin CBC-kamariorkesterin kanssa ja kamariteoksia Vancouverin puhallinkvintetin kanssa.


title: Ronald de Kant

text: De Kant opetti Brittiläisen Kolumbian yliopistossa osa-aikaisesti vuosina 1965–1980 ja täysiaikaisesti 1980–1983. Hän on myös opettanut muun muassa Vancouverin musiikkiakatemiassa sekä Arizonan osavaltionyliopistossa, jossa hän oli klarinetin professorina 1983–1987. Cincinnatin yliopiston College-Conservatory of Musicissa hän aloitti opettamisen vuonna 1987, ja hänestä tuli siellä puu- ja vaskipuhallinjaoksen puheenjohtaja vuonna 1989.


title: Harold Ousley

text: Harold Ousley (23. tammikuuta 1929 Chicago, Illinois – 13. elokuuta 2015) oli yhdysvaltalainen hard bop- ja soul jazz -muusikko, jonka pääsoitin oli tenorisaksofoni. Hän soitti myös huilua.


title: Harold Ousley

text: Ousley varttui Chicagossa, jossa hän aloitti ammattimaisen soittamisen 1940-luvun lopussa. Hän teki yhteistyötä muiden muassa Billie Holidayn, Dinah Washingtonin, Gene Ammonsin, Jack McDuffin, George Bensonin, Lionel Hamptonin ja Count Basien kanssa. 1960-luvun aikana Ousley alkoi levyttää myös kokoonpanon johtajana. Hänen albuminsa "Tenor Sax" ilmestyi Bethlehem-levymerkillä vuonna 1961, ja Ousley levytti myös Muselle 1970-luvulla. Tammikuussa 2000 hän palasi studioon ja levytti albumin "Grit-Gittin’ Feelin’" Delmark-levymerkille.


title: Cacareco

text: Cacareco ("suom. "Roskaa"") (1954-1962) oli São Paulon kunnallisvaaleissa vuonna 1959 viidentoista prosentin (noin 100 000 ääntä) äänisaaliilla parhaiten menestynyt ehdokas. Samainen Cacareco oli myös paikallisen eläintarhan viisivuotias naarassarvikuono, jonka joukko paikallisia opiskelijoita oli asettanut ehdolle motolla: ""Parempi äänestää sarvikuonoa kuin aasia!"" Parantaakseen kandidaattinsa menestymismahdollisuuksia opiskelijat painattivat 200 000 äänestyslipuketta, joihin Cacarecon nimi oli valmiiksi painettu.


title: Cacareco

text: Cacarecon menestys oli suora seuraus äänestäjien turhautumisesta paikallisten poliitikkojen korruptoituneisuuteen. Cacareco ei kuitenkaan päässyt valtuustoon, sillä vaalitulos mitätöitiin ja uudet vaalit - tällä kertaa ilman Cacarecoa - järjestettiin. Protesti jätti kuitenkin jälkensä maan politiikkaan: Sanontaa ""Voto Cacareco" (suom. Ääni Cacarecolle)" käytetään Brasiliassa yhä synonyyminä protestiäänelle.


title: Cacareco

text: Kanadassa vuonna 1963 perustettu protestipuolue "The Rhinoceros Party of Canada (Kanadan sarvikuonopuolue)" otti nimensä Cacarecon tapauksesta. Kyseinen puolue oli vuonna 1984 Kanadan neljänneksi suurin. Puolue lakkautettiin vuonna 1993.


title: Operaatio Anton

text: Operaatio Anton oli toisessa maailmansodassa Saksan ja Italian koodinimi suunnitelmalle Vichyn Ranskan miehittämiseksi, joka toteutettiin marraskuussa 1942.


title: Operaatio Anton

text: Saksa oli suunnitellut Vichyn Ranskan miehitystä jo joulukuussa 1940 nimellä Operaatio Attila. Operaatio Anton oli päivitetty versio alkuperäisestä suunnitelmasta ja seurasi operaatio Attilaa. Lisäksi Operaatio Camellian tarkoituksena oli miehittää Korsika.


title: Operaatio Anton

text: Liittoutuneiden noustua maihin Pohjois-Afrikassa 8. marraskuuta 1942 Operaatio Soihdussa, Hitler ei halunnut riskeerata Ranskan Välimeren rannikon puolustusta. Keskusteltuaan Ranskan pääministerin Pierre Lavalin kanssa hän antoi käskyn miehittää Korsika 11. marraskuuta ja Vichyn Ranska seuraavana päivänä.


title: Operaatio Anton

text: 10. marraskuuta 1942 Saksan joukot olivat valmiit hyökkäykseen. Saksan 1. armeija eteni Atlantin rannikolta Espanjan rajaa seuraten ja Saksan 7. armeija eteni Keski-Ranskasta kohti Vichyn ja Toulonin kaupunkeja. Joukkoja komensi kenraali Johannes Blaskowitz. Italian 4. armeija miehitti Ranskan Rivieran ja nousi maihin Korsikalle. Saksan panssarijoukot olivat edenneet Välimeren rannikolle 11. päivään mennessä. Noin 50 000 Vichyn Ranskan sotilasta oli puolustusasemissa Toulonissa, mutta laskivat aseensa saksalaisten määräyksestä.


title: Operaatio Anton

text: Saksan suunnitelma Ranskan laivaston valtaamiseksi Operaatio Lila kuitenkin epäonnistui laivaston komentajan, kontra-amiraali Jean de Laborden annettua 27. marraskuuta määräyksen upottaa alukset. Saksan sotilasjohdon ilmaistua pettymyksensä, Hitler kuitenkin ilmoitti laivaston tuhon varmistaneen operaation onnistumisen.


title: Hydroksyyliamiini

text: Hydroksyyliamiini (NHOH) on epäorgaaninen molekyyliyhdiste. Ainetta käytetään orgaanisessa synteesissä ja pelkistimenä.


title: Hydroksyyliamiini

text: Hydroksyyliamiini on huoneenlämpötilassa kiinteää suhteellisen epästabiilia ainetta. Hydroksyyliamiinilla on useita konformaatioita. Muun muassa tras-, cis- ja gauche-konformaatiot. Näistä trans-konformaatio on kiinteässä olomuodossa pysyvin. Lämmitettäessä yli sulamispisteen yhdiste räjähtää herkästi muodostaen typpeä, ammoniakkia, dityppioksidia ja vettä. Hydroksyyliamiini liukenee hyvin veteen, metanoliin ja etanoliin ja nämä liuokset ovat stabiilimpia. Vesiliuos on heikosti emäksinen ja hydroksyyliamiinin emäsvakio on 6,6·10 mol/l. Hydroksyyliamiini on luonteeltaan ensisijaisesti pelkistin, mutta sen happamat liuokset voivat toimia myös hapettimina.


title: Hydroksyyliamiini

text: Hydroksyyliamiinin valmistamiseen on useita menetelmiä. Käytettyjä menetelmiä ovat muun muassa typpimonoksidin, typpihapon tai nitraattien pelkistys katalyyttisesti vedyn avulla, nitroalkaanien hydrolyysillä tai niin kutsutulla Raschig-prosessilla. Raschig-prosessissa ammoniumkarbonaatti reagoi typen oksidien kanssa muodostaen ammoniumnitriittiä, joka reagoi rikkidioksidin kanssa muodostaen ammoniumhydroksyyliamiinidisulfonaattia. Tämän hydrolyysillä saadaan hydroksyyliammoniumsulfaattia, josta voidaan hydroksyyliamiini vapauttaa ioninvaihdolla tai ammoniakin avulla.


title: Hydroksyyliamiini

text: Hydroksyyliamiini reagoi aldehydien ja ketonien kanssa muodostaen oksiimeja. Tärkein yhdisteen käyttökohde onkin nylonin valmistuksessa tarvittavan kaprolaktaamin valmistus. Dialdehydien ja diketonien kanssa hydroksyyliamiini muodostaa oksatsoleja. Hydroksyyliamiinia käytetään orgaanisessa synteesissä valmistettaessa muun muassa lääkkeitä. Yhdistettä voidaan käyttää myös pelkistimenä, valokuvauskemikaalina, kumien ja muovien valmistuksessa polymerisaatiota säätelevänä kemikaalina ja apuaineena metallurgiassa. Usein hydroksyyliamiinin sijasta käytetään sen suoloja, kuten hydroksyyliammoniumsulfaattia, -kloridia tai -nitraattia.


title: Myllyojan kalliomaalaus

text: Myllyojan eli Myllylammen kalliomaalaus sijaitsee Tuohtiaiseen laskevan Myllyojan varressa Luumäellä Etelä-Karjalassa. Tämän pienen mutta selvän kalliomaalauksen löysi Kimmo Seppänen vuonna 1985 ja se ajoitetaan kivikaudenloppuun tai pronssikauden alkuun. Timo Miettinen on laskenut sille ajoituksen 3 200 eaa. kohteen korkeuden mukaan.


title: Myllyojan kalliomaalaus

text: Tuohtiaiseen laskevan Myllyojan itäpuolella on korkea kallioseinämä, johon maalaus on tehty. Kallioseinämä seuraa luode-kaakko-suuntaista syvännettä, joka aikoinaan yhdisti Myllylammen ja Hiijärven Tuohtiaiseen aikana, jolloin vesi oli korkeammalla. Maalaus sijaitsi muinaiseen salmeen laskeneen kallioseinämän kaakkoispäässä, missä on kallion korkein kohta ja kalliossa kulmasyvennys. Myllylammen ja Hiijärven välissä ei ole korkeuseroa ja kallion alla levittäytyvä suo on samaa umpeen kasvanutta vesistöä. Kallion saavuttaa seuraamalla metsätietä kallion yläpuolelle ja laskeutumalla sitä pitkin alas rämeen reunalle.


title: Myllyojan kalliomaalaus

text: Ylin kuvio on pystyviiva, joka on tulkittu jäänteeksi ihmishahmosta. Ihmishahmo on voitu maalata kuin sivulta nähtynä, jolloin pyöreän pään alapuolelta ojentuisi eteenpäin kaksi heikosti erottuvaa kättä. Viivan alapuolella näkyy selvänä niin sanottu kaksoisvenekuvio, jossa toinen vene maalataan ensimmäisen yläpuolelle samaan kohtaan. Ylemmässä veneessä näkyy 8 miehistönviivaa ja alemmassa 9. Veneiden pohja on maalattu melko suoralla vaakavedolla, mutta keulassa tai perässä erottuu lievä nousu. Alemman veneen toisessa päässä on maalattu veto alaspäin, kuin peräsimen merkiksi. Miehistön viivat ovat lähes yhtäpitkät. Veneiden pituudet ovat noin 25 senttimetriä. Lisäksi kalliosta erottuu alempana punaväriläiskä, jonka sisältö jää katsojalle epävarmaksi. Pekka Kivikäs ja Ismo Luukkonen näkevät niissä jäänteitä ihmishamoista.


title: Armosta (albumi)

text: Armosta on kristillistä reggaeta esittävän Kaemo-yhtyeen kolmas albumi. Albumi jatkaa yhtyeelle ominaista linjaa, mutta on soundillisesti aikaisempaa kokeellisempi. Sanoituksellisesti albumi eroaa paljon edeltäjästään ("Läpi tulen"). Sanotukset käsittelevät pääasiassa Jumalan armoa.


title: Armosta (albumi)

text: Sävellys ja sovitukset: Kaemo, Jonas Olsson, Antti Saari, Joona Pirilä, Timo Nygård, Valtteri Heikkilä, Dub Inc riddim (10. raita)


title: Armosta (albumi)

text: Sanoitukset: Timo Nygård, Joona Pirilä, Antti Saari, Valtteri Heikkilä


title: Union Bank of Finland

text: Union Bank of Finland (jäljempänä pääosin UBF) Joubert- Nivelt 82 ft oli suomalainen maxivene jolla osallistuttiin Whitbread Round the World Race -maailmanympäripurjehdukseen 1989-1990.


title: Union Bank of Finland

text: Vuoden 1989-1990 Whitbread Round the World Race oli suomalaisittain ikimuistoinen ja suurella todennäköisyydellä myös ainutkertainen, sillä mukana oli kaikkiaan kolme suomalaisvenettä: Martela of Finland (Wiikeri), S/y Belmont Finland II (Harkimo) ja Union Bank of Finland (Ingvall)


title: Union Bank of Finland

text:
Vene sai nimensä pääsponsorin Suomen Yhdyspankin mukaan. Pankki tuki hanketta usealla miljoonalla yhdysvaltain dollarilla.
Veneessä oli -80 luvun lopun mittapuulla erittäin paljon elektroniikkaa mm. tietokoneita, GPS-satelliittipaikannin, NMT-, VHF- ja satelliittipuhelimet sekä sääfaxi. Näistä saatiin paljon tietoa mm. sääoloista reittivalintoja varten.


title: Union Bank of Finland

text: Veneen heloitusta muutettiin ennen kilpailua ja sen kuluessa jykevämmäksi, koska alkuperäinen heloitus ei kestänyt rasitusta. Myös kilpailevan veneen Meritin kapteeni, Pierre Fehlmann, huomautti aiheesta tutustuessaan UBF:ään ennen kilpailua.


title: Union Bank of Finland

text: UBF:n miehistö harjoitteli runsaasti ennen kilpailua, kaikkiaan harjoituspurjehdusmerimaileja kertyi n. 30 000.


title: Union Bank of Finland

text: Veneen sijoitus kisassa oli 9. Kokonaispurjehdusaika 138 vrk 16 h 38min 12s. UBF hävisi voittajalle, Steinlager II-ketsille 10 vuorokautta ja 7 tuntia.


title: Union Bank of Finland

text:
Veneen purjehdusnopeus oli kilpailussa kohtalaisen hyvää. Kilpailun kärjessä käytännössä koko kilpailun purjehtineet isot ketsit, Steinlager II, ja Fisher& Paykel sekä isot sluupit Merit ja Rothmans olivat tyypillisesti n. 0.5 - 0.7mpk/h nopeampia, mutta muille veneille UBF pärjäsi puhtaassa nopeudessa varsin hyvin.
UBF:n reittivalinnat kisassa olivat rohkeita ja usein vene purjehtikin eri reittiä kuin muut kilpailevat veneet. UBF:n taktiikka ei juurikaan toiminut ja sijoitukset etapeilla olivatkin ennakko-odotuksia vaatimattomampia. Konservatiivisia reittivalintoja tukeva kokeneitten Whitbread-purjehtijoiden lausahdus, "separation is death" osoittautui näin todeksi myös tässä kilpailussa.


title: Union Bank of Finland

text: UBF kärsi kilpailussa runsaasti vaurioita, mm. veneen masto putosi kolmannella etapilla. Näistä vaurioista johtuen veneen nimi UBF vääntyikin muotoon "UBF, usually breaks first"


title: Union Bank of Finland

text:
Etapit, mistä mihin, lähtöpäivä- UBF:n maaliintulopäivä, etapin pituus, UBF:n sijoitus etapilla:
1. etappi Southhampton- Punta del Este, 2.9.- 1.10.1989, 11632 km, sijoitus 14.


title: Union Bank of Finland

text: 2. etappi Punta del Este- Fremantle, 28.10.- 25.11. 1989, 14168 km, sijoitus 8.


title: Union Bank of Finland

text: 3. etappi, Fremantle- Auckland, 23.12.1989- 7.1. 1990, 6359 km, sijoitus 16. (mastorikko)


title: Union Bank of Finland

text: 4. etappi, Auckland- Punta del Este, 4.2.- 27.2. 1990, 11584 km, sijoitus 6.


title: Union Bank of Finland

text: 5. etappi, Punta Del Este- Fort Lauderdale, 17.3.- 10.4. 1990, 10140 km, sijoitus 7.


title: Union Bank of Finland

text: 6. etappi, Fort Lauderdale- Southampton, 5.5.-23.5. 1990, 7106 km, sijoitus 9.


title: Union Bank of Finland

text:
Projektin johto
Perusmiehistö (purjehtivat kaikki osuudet)
Ludde Ingvall - Kippari
Lars Fellman - Vahtipäällikkö, navigointi
Henrik Tenström - Vahtipäällikkö, juokseva riki (köydet ja vaijerit)
Magnus Bäckström - Kansimies, runko, päämoottori, generaattori, vesipumput
Henrik Langhoff - Kansimies, fallit, tietokoneinsinööri, kuvaus
Tom Borenius - Kansimies, purjeet
Markus Mustelin - Kansimies, muonitus, varapurjeneuloja
Sten Erik Molander - Kansimies, vinssit, ohjausjärjestelmä, peräsin
Ville Valtonen - Keulakansimies, bowman, vesikone
John Blässar - Keulakansimies, bowman, masto
Michael Wolontis - Keulakansimies, varabowman, laitesukeltaja, Whitbread-kolumnisti eri lehdille


title: Union Bank of Finland

text:
Vähintään yhden legin purjehtineet - vaihtomiehistö
Tom Jungell - Perämies
Henrik Lundberg - Perämies
Jan Winqvist - Perämies
Kim Weber- Perämies
Markus Mannström - Kansimies, purjetrimmari
Jussi Rantanen - Kansimies, lääkäri
Ilpo Nikkari - Kansimies, lääkäri
Eero Lehtinen - Kansimies, varabowman, kuvaaja
Kari Wilén - Kansimies
Morris Fleege - Kansimies
Markku Salovaara - Kansimies
Torsti Lammi- Shoremanager, kontit satamissa, kansimies


title: Union Bank of Finland

text:
Veneen rakennuksen, heloituksen sekä maston rakennuksessa paljon mukana olleet suomalaiset avainhenkilöt:
Ari Toroi
Illy Brummer


title: Union Bank of Finland

text: (Lähteet miehistöosaan)


title: Union Bank of Finland

text: Veneen vaiheista kilpailun jälkeen on niukasti tietoa. BOC/Vendee voittaja Christophe Auguin omisti veneen 90-luvulla, jolloin vene oli charter- käytössä.


title: Union Bank of Finland

text: Nykyisin vene toimii ilmeisesti hotellina Marseillen edustalla.


title: Maria Vierdag

text: Maria ("Rie") Vierdag (-Smit; 22. syyskuuta 1905 Amersfoort – 17. heinäkuuta 2005 Amsterdam) oli alankomaalainen uimari. Hän kilpaili vuosien 1924, 1928 ja 1932 kesäolympialaisissa. Vuonna 1932 hän oli mukana saamassa hopeaa naisten 4 × 100 metrin vapaauintiviestissä. Lisäksi uinnin pitkän radan Euroopan-mestaruuskilpailuissa Vierdag voitti kultaa 100 metrin vapaauinnissa vuonna 1927 sekä 4 × 100 metrin vapaauintiviestissä 1931 ja sai hopeaa 4 × 100 metrin vapaauintiviestissä 1927.


title: Maria Vierdag

text: Vierdag meni naimisiin F. Smitin kanssa 16. joulukuuta 1935. Heillä on tytär Marjorie (s. 1945).


title: Martial Solal

text: Martial Solal (s. 23. elokuuta 1927 Alger) on ranskalainen jazzpianisti. Hän syntyi Algeriassa ranskalaisille vanhemmille ja on toiminut Pariisissa 1940-luvun lopusta lähtien. Hän on modernisti, mutta levytti vuonna 1957 albumin Sidney Bechetin kanssa, ja lisäksi hän on levyttänyt muiden muassa Django Reinhardtin, Don Byasin ja Lucky Thompsonin kanssa. Pääasiassa Solalia on kuultu omien triojensa kanssa vuosien varrella, mutta hän on julkaissut huomattavia levytyksiä myös Lee Konitzin kanssa.


title: Martial Solal

text: Musiikki elokuvaan "Viimeiseen hengenvetoon" ("À bout de souffle", 1960) on Solalin työn tulosta.


title: Cracinae

text: Cracinae on hokkojen (Cracidae) heimoon kuuluva alaheimo.


title: Baby, It’s Cold Outside

text: Baby, It’s Cold Outside (suom. "Kulta, ulkona on kylmä") on Frank Loesserin säveltämä ja sanoittama musiikkikappale vuoden 1949 elokuvasta "Ahdin tytär". Kappale palkittiin parhaan laulun Oscarilla. Loesser sävelsi kappaleen jo vuonna 1944 ja esitti sen ensimmäisen kerran tupaantuliaisissaan duettona vaimonsa kanssa. "Ahdin tytär" -elokuvassa sen lauloivat Esther Williams ja Ricardo Montalban. Johnny Mercer ja Margaret Whiting äänittivät kappaleen vuonna 1949.


title: M/S Viggen

text: M/S Viggen on vuonna 1998 valmistunut, Ålandstrafikenin operoima matkustaja-autolautta. Alus kulkee Kustavin Vuosnaisista Brändön Åvaan 35 minuutissa. "Viggen" kulkee reitillään ympäri vuoden. Alukselta löytyy pieni kahvila, jossa on WiFi-yhteys. Vuonna 1990 valmistunut M/S "Alfågeln" on "Viggenin" sisaralus.


title: Penelopinae

text: Penelopinae on hokkojen (Cracidae) heimoon kuuluva alaheimo.


title: Charadriinae

text: Charadriinae on kurmitsojen heimoon kuuluva alaheimo. Siihen kuuluvat tyllit ja kurmitsat, toiseen kurmitsojen alaheimoon taas kuuluvat hyypät ja australiantyllit.


title: Naucratinae

text: Naucratinae on ahvenkalojen lahkoon ("Perciformes") ja piikkimakrillien heimoon ("Carangidae") kuuluva kalojen alaheimo.


title: Naucratinae

text: Alaheimoon kuuluu viisi sukua.


title: M/S Alfågeln

text: M/S "Alfågeln" on vuonna 1990 valmistunut, Ålandstrafikenin operoima saaristolautta, joka liikennöi Ahvenanmaan saaristossa.


title: M/S Alfågeln

text: Alus kulkee Brändön Torsholmasta Vårdön Hummelvikiin kahdessa ja puolessa tunnissa. Reitillään se pysähtyy lisäksi Lappoon, Kumlingeen ja Enklingeen. Alfågeln kulkee reitillään ympäri vuoden. Alukselta löytyy pieni kahvila, jossa on WiFi-yhteys. Vuonna 1998 valmistunut M/S Viggen on Alfågelnin sisaralus. Alus saa nimensä, Ålandstrafikenin perinteen mukaan vesilinnulta, allilta.


title: Seriola

text: Seriola on piikkimakrillien heimoon ("Carangidae") ja "Naucratinae"-alaheimoon kuuluva kalasuku.


title: Seriola

text: Sukuun kuuluu yhdeksän lajia.


title: M/S Knipan

text: M/S "Knipan" on vuonna 1985 Turusta valmistunut, Ålandstrafikenin operoima saaristolautta, joka liikennöi Ahvenanmaan saaristossa. Knipan tilattiin alun perin Svinö-Degerby reitille, M/S Grisslanin paikalle. Vuonna 2009 valmistunut M/S Skarven kuitenkin korvasi tämän. Nykyisin alus kulkee M/S Alfågelnin parina, Brändön Torsholmasta Vårdön Hummelvikiin kahdessa ja puolessa tunnissa. Reitillään se pysähtyy lisäksi Lappoon, Kumlingeen ja Enklingeen. Knipan kulkee reitillään ympäri vuoden. Aluksessa ei ole kahvilaa, mutta aluksen salongissa toimii WiFi-yhteys. Knipanilla ei ole sisaraluksia.


title: Valko-Venäjän pääministeri

text: Valko-Venäjän pääministeri (, ) on Valko-Venäjän hallituksen eli ministerineuvoston johtaja. Hallitus käyttää perustuslain mukaan toimeenpanovaltaa ja sen toimitilat ovat samassa Minskin ydinkeskustan rakennuksessa maan parlamentin kanssa.


title: Valko-Venäjän pääministeri

text: Myös presidentillä on perustuslain mukaan laajat toimeenpanovaltuudet. Presidentti nimittää pääministerin ja muun hallituksen ja voi erottaa minkä tahansa ministerin pääministeri mukaan lukien. Presidentin pääministerinimityksen tulee saada maan parlamentin edustajainhuoneen hyväksyntä.


title: Valko-Venäjän pääministeri

text: Pääministeri hoitaa Valko-Venäjän presidentin tehtävää uuden vaaleilla valitun presidentin virkavalan vannomiseen asti, mikäli presidenttiä ei ole tai jos presidentti on estynyt hoitamasta toimiaan perustuslain kuvaamissa tapauksissa.


title: Valko-Venäjän pääministeri

text: Joukukuussa 2014 pääministeriksi vaihdettiin Andrei Kabjakou Mih’ail Mjasnikovitšin erittamisen jälkeen.


title: Valko-Venäjän pääministeri

text: Alla oleva kaavio esittää Valko-Venäjän tasavallan pääministerien toimikaudet aika-akselilla.


title: Strategiakartta

text: Strategiakartta on strategian logiikan avaamiseen ja visualisoimiseen käytettävä työkalu. Strategiakartta siis kuvaa, kuinka organisaatio tuottaa arvoa. Sitä käytetään yleensä Balanced Scorecard (BSC) -tyyppisen strategisen ohjausjärjestelmän luomiseen. Itse asiassa koko nykyaikainen BSC-mittaristo perustuu strategiakarttoihin, joiden perusteella luodaan linkki mitattavien asioiden ja strategisesti tärkeiden asioiden välille neljän näkökulman sekä syy-seuraussuhteen mukaisesti.


title: M/S Grisslan

text: M/S "Grisslan" on vuonna 1971 Turusta valmistunut, Ålandstrafikenin operoima saaristolautta, joka liikennöi Ahvenanmaan saaristossa.


title: M/S Grisslan

text: Grisslan tilattiin alun perin Svinö-Degerby reitille, mutta on liikennöinyt vuodesta 1985 nykyisellä reitillään. Alus kulkee Lumparlandin Långnäsistä Kumlingen Snäcköseen tunnissa ja 40 minuutissa. Reitillään se pysähtyy lisäksi Överööhön, Sottungaan ja aiemmin myös tilauksesta Bergön saarelle. Grisslan on vuodesta 2012 alkaen kulkenut reitillään vain kesäkaudella, talvella sen korvaa M/S Ejdern. Aluksessa on matkustatiloina vain pieni salonki autokannen alla. Grisslanilla ei ole sisaraluksia.


title: M/S Grisslan

text: Lotta II:en myynnin jälkeen, Grisslan on Ålandstrafikenin vanhin alus. Lisäksi aluksesta puuttuvat sisätilat miltei kokonaan. Alus asetettiin myyntiin vuonna 2010. Alus kuitenkin vedettiin markkinoilta, sillä sille ei löydetty korvaajaa. Vuonna 2012 ja vuoden 2013 alkupuolen alusta pidettiin toimettomana Långnäsin satamassa, sillä alusta ei pidetty merikelpoisena. Kesän 2013 lopussa alus pääsi kuitenkin takaisin liikenteeseen, kun sitä oli ensin paranneltu.


title: M/S Ejdern

text: M/S "Ejdern" on vuonna 1977 valmistunut, Ålandstrafikenin operoima autolautta, joka liikennöi Ahvenanmaan saaristossa.


title: M/S Ejdern

text: Ejdern kulkee nykyisin kesällä Långnäsistä Kökariin ja talvella M/S Grisslanin sijaan Snäcköstä Långnäsiin. Aiemmin alus liikennöi pitkään Kustavin ja Brändön välillä, 1980-luvun puoleenväliin asti myös Långnäsiin.


title: M/S Ejdern

text: Aluksessa on niukasti matkustajatiloja, mutta yläkannella on kuitenkin pieni salonki. Ejdernin nimi tarkoittaa suomeksi haahkaa.


title: Frank Nuovo

text: Frank Nuovo (s. 1961) on yhdysvaltalainen muotoilija, joka toimi Nokian matkapuhelinten muotoilujohtajana 1995–2006 ja on siitä lähtien toiminut Nokian Nuovon aloitteesta perustaman luksuspuhelinmerkin Vertun taiteellisena johtajana oman Design Studio Nuovo -yrityksensä kautta.


title: Frank Nuovo

text: Nuorena Frank Nuovo harrasti rumpujen soittoja ja keikkaili jazz- ja fuusioyhtyeissä Kalifornian Montereyn alueella 11-vuotiaasta lähtien. Vuonna 1983 Nuovo pääsi opiskelemaan muotoilua Pasadenan College of Designiin ja pääsi jo opiskeluaikana työhön Charles W. Pellyn perustamaan Designworks/USA-muotoilutoimistoon. Nykyisin BMW:n omistukseen kuuluvassa toimistossa Nuovo suunnitteli muun muassa terassikalusteita, ompelukoneita, lennonjohtajien työpisteitä ja autojen sisustuksia.


title: Frank Nuovo

text: Nuovo kertoo ajautuneensa matkapuhelimien pariin puolittain sattumalta, koska sattui joulun tienoilla 1989 olemaan yksin toimistossa, kun Nokiasta soitettiin ja pyydettiin Designworksiltä muotoiluapua. Nuovon ensimmäisiä töitä Nokialle oli analoginen NMT-puhelinsarja Nokia 100, joka syntyi yhteistyössä Andy Wongin kanssa. Yksi alkuaikojen merkittävimmistä tuotteista muotoilullisesti oli analoginen Nokia 232, jonka virtaviivainen muotoilu ja useat värivaihtoehdot loivat suuntaa yrityksen tuotteiden tyylille seuraavaksi pariksikymmeneksi vuodeksi. Nuovo vastasi myös Nokian ensimmäisen kaupallisesti menestyneen GSM-puhelimen Nokia 2110:n muotoilusta vuonna 1992. Hän oli merkittävässä asemassa sen ajatuksen syntymisessä, että matkapuhelimista oli nopeasti tulossa samanlainen henkilökohtainen ”asuste” kuin esimerkiksi rannekello tai silmälasit.


title: Frank Nuovo

text: Vuonna 1995 Nuovo kutsuttiin Nokian muotoilujohtajaksi. Vuonna 1997 hän vastasi Nokia 5100- ja Nokia 6100- digitaalipuhelimista, jotka tarjosivat jykevän ja kestävän tuntuisen käyttökokemuksen ilman turhia liikkuvia osia, vastapainona etenkin Motorolan suosimille taittuville simpukkamalleille. Nuovo ja Nokia olivat myös edelläkävijöitä yhä suurempien näyttöruutujen käyttäjinä, mikä loi pohjaa tekstiviestien ja muun visuaalisen sisällön välittämiselle matkapuhelimitse.


title: Frank Nuovo

text: 1990-luvun loppuvuosina Nuovo kehitti Nokialle hinnaston yläpäähän sijoittuvan 8800-mallisarjan, jonka tunnusmerkkinä oli teräksestä tai kromatusta metallista tehty liukukansi näppäimistön päällä. Yhdysvalloissa malli 8860 esiteltiin Emmy Awards 1998 -gaalan yhteydessä, jossa puhelimia jaettiin valikoiduille julkisuuden henkilöille. Nokia 8200 esiteltiin elektroniikkamessujen sijasta japanilaisen Kenzon muotinäytöksessä Pariisissa 1999. ”Zippo-puhelimeksi” kutsuttu 8800-sarja sai useita muotoilupalkintoja ja palstatilaa muoti- ja lifestyle-alan lehdissä.


title: Frank Nuovo

text: Nuovon esimies Nokiassa, teknologiajohtaja Yrjö Neuvo, sanoi New York Timesissa 1999 arvostavansa Nuovon kykyä johtaa muotoilijaryhmiä. Nokian tärkein muotoiluosasto sijoitettiin Nuovon kotiseuduille Calabasasiin, Los Angelesin koillispuolelle, mutta muotoiluryhmiä toimi myös Suomessa, Tanskassa, Englannissa, Japanissa ja Kiinassa.


title: Frank Nuovo

text: 2000-luvulla Nokian innovaatiojohtajana toiminut Juhani Risku sanoo, että Nuovolla oli tuoteryhmän nuoruuden takia suuri vapaus kokeilla hyvin erilaisia muotoja, kuten ”banaania”, ”uimapatjaa” ja ”huuliharppua”, tarvitsematta muodostaa laitteista mitään järjestelmällistä kokonaisuutta.


title: Frank Nuovo

text: 2000-luvun puolivälissä Nuovo siirtyi Nokiasta Vertu-luksuspuhelinmerkin pariin, omien sanojensa mukaan muun muassa siksi ettei halunnut muuttaa Kaliforniasta Suomeen, jossa muotoilujohtajan olisi pitänyt muiden Nokian huippujohtajien kanssa olla päivittäin läsnä. Hän kaipasi myös takaisin konkreettisen muotoilun pariin pelkistä johtajantehtävistä. Vuonna 2012 Nuovo sanoi Wall Street Journalille olevansa surullinen, ettei hänen muotoilutiiminsä vuosia ennen Applen iPhonea esittelemä kosketusnäyttöinen älypuhelinkonsepti päässyt etenemään Nokian varovaisessa yrityskulttuurissa.


title: Frank Nuovo

text: Frank Nuovo on luennoinut muun muassa Taideteollisessa korkeakoulussa ja Milanon Domus-akatemiassa.


title: M/S Gudingen

text: M/S Gudingen on vuonna 1980 valmistunut, Ålandstrafikenin operoima saaristolautta, joka liikennöi Ahvenanmaan saaristossa. Gudingen kulkee nykyisin kesällä Kökaristä Galtbyhyn, Korppooseen (2h 30 min) ja talvella Långnäsistä Kökariin (2h 40 min). Gudingen kulkee reitillään ympäri vuoden. Aluksessa on matkustajille varattu kahvila, jossa on käytettävissä WiFi-yhteys. M/S Skiftet on Gudingenin sisaralus.


title: Akantiitti

text: Akantiitti on hopeasulfidin (AgS) muoto. Se on tässä muodossa, kun lämpötila on alle tietyn rajan (noin +170 °C). Tätä korkeammassa lämpötilassa akantiitti muuttuu argentiitiksi.


title: Akantiitti

text: Akantiitin väri vaihtelee harmaasta teräksenmustaan. Viirun väri on musta. Sen kovuus on Mohsin kovuusasteikolla 2–2,5.


title: Akantiitti

text: Akantiittia esiintyy hydrotermisissä juonissa. Samoissa paikoissa akantiitin kanssa esiintyy myös proustiittia ja pyrargyriittia.


title: Karlsruher Institut für Technologie

text: Karlsruher Institut für Technologie (KIT) on julkinen teknillinen korkeakoulu ja Helmholtz-yhteisöön kuuluva tutkimuskeskus saksalaisessa Karlsruhen kaupungissa, Baden-Württembergissä. Vuonna 1825 perustettu yliopisto on Saksan vanhin teknillinen korkeakoulu. Yliopisto on jaettu 11 tiedekuntaan ja siellä opiskelee lähes 24 000 opiskelijaa. KIT kuuluu saksalaiseen TU9 teknillisten yliopistojen yhteenliittymään.


title: Karlsruher Institut für Technologie

text: Karlsruhen yliopistossa pidettiin 1860 kemian ensimmäinen kansainvälinen kongressi jonka merkitys kemian historiassa on aivan olennainen. Stanislao Cannizzaro esitti siellä ratkaisun Avogadron lakiin ja alkuaineiden atomipainoihin liittyviin ongelmiin, neljä vuotta Avogadron kuoleman jälkeen.


title: Karlsruher Institut für Technologie

text: Karlsruhen yliopiston, joka tällöin oli vielä "polyteknillinen koulu", perusti Badenin suurherttua Ludwig I 7. lokakuuta vuonna 1825. Sen esikuvana toimi vuonna 1794 perustettu Pariisin École polytechnique. Vuonna 1865, polyteknillinen koulu muutettiin korkeakouluksi, jossa voi suorittaa ylemmän asteen tutkintoja. Vuodesta 1902 lähtien, korkeakoulua alettiin kutsua nimellä "Fridericiana" ja vuodesta 1967 lähtien siitä tuli yliopisto, jolloin se sai luvan myöntää tohtorin arvoja.


title: Karlsruher Institut für Technologie

text: Karlsruhen yliopisto on ollut pitkään yksi Saksan johtavista tietojenkäsittelytiedettä tutkivista instituutioista, jonka tietokonelaboratorio perustettiin jo vuonna 1966. Tietotekniikan tiedekunta perustettiin kolme vuotta tämän jälkeen ja samana vuonna alkoi tietotekniikan peruskurssin opetus. Elokuun 2. päivä, vuonna 1984, yliopisto vastaanotti Saksan ensimmäisen sähköpostin. Meteorologian ja ilmastotutkimuksen tiedekunta perustettiin vuonna 1985.


title: Karlsruher Institut für Technologie

text: Yliopisto teki tiivistä yhteistyötä Karlsruhen tutkimuskeskuksen (Forschungszentrum Karlsruhe) kanssa ja yhteistyö virallistettiin 6.4.2006, kun professori Horst Hippler ja tohtori Dieter Ertmann Karlsruhen yliopistosta sekä professori Manfred Popp ja assistentti Jur. Sigurd Lettow Karlsruhen tutkimuskeskuksesta allekirjoittivat sopimuksen Karlsruher Insitut für Technologie-yhteenliittymän (KIT) perustamisesta. Helmikuussa 2008, yliopiston ja tutkimuskeskusen yhteenliittymä hyväksyttiin Baden-Württembergin osavaltion ja liittovaltion hallituksen toimesta. KIT:n muodollinen perustamispäivä oli 1. Lokakuuta 2009.


title: Karlsruher Institut für Technologie

text: KIT:ssä opetuksen ja tutkimuksen painopiste on luonnontieteissä ja teknisisissä aineissa erityisesti ensimmäisten lukukausien aikana. Myöhempinä lukukausina oppilailla on mahdollisuus valita teoreettisten aineiden lisäksi myös soveltavia kursseja . KIT tarjoaa sekä kandidaatin , että maisterin tutkinto-ohjelmia.


title: Karlsruher Institut für Technologie

text: KIT:sta valmistuneet opiskelijat ovat opetuksen korkean tason ansiosta erittäin haluttuja Saksan työmarkkinoilla. Ertyisesti koneenrakennuksen, tietotekniikan ja tuotantotalouden opiskelijat ovat rekrytoijien suosiossa .


title: Karlsruher Institut für Technologie

text: Teknillisessä yliopistossa on 11 tiedekuntaa:


title: Vehmaisten Urheilijat

text: Vehmaisten Urheilijat (VehU) on tamperelainen Vehmaisten kaupunginosassa toimiva yleisseura. VehU on perustettu vuonna 1929. Tärkeitä virstanpylväitä seuralle ovat olleet Vehmaisten urheilukentän valmistuminen vuonna 1955 ja Kisapirtin osto vuonna 1959.


title: Vehmaisten Urheilijat

text: Vehmaisten Urheilijoiden lajivalikoimaan ovat alusta saakka kuuluneet yleisurheilu ja hiihto. Näiden lisäksi lajeina ovat olleet nyrkkeily, paini, painonnosto, jääkiekko,  jalkapallo, lentopallo, voimistelu, suunnistus, pesäpallo, koripallo ja salibandy.


title: Vehmaisten Urheilijat

text: Vehmaisten Urheilijat tunnetaan parhaiten siitä, kun seura nousi jääkiekon SM-sarjaan kaudeksi 1968–1969. VehU on ollut alusta asti TUL:n seura, ja sillä oli liiton kautta hyvät välit neuvostoliittolaisiin urheilupiireihin. VehU saikin tehtyä sopimuksen, jolla neuvostoliittolainen maajoukkuepelaaja Nikolai Karpov saatiin seuraan pelaaja-valmentajaksi. Tämän ansiosta seura nousi SM-sarjaan. Karpovin kausi kesti vain vuoden. VehU putosi yhden kauden jälkeen takaisin Suomensarjaan.


title: Maria Nieminen

text: Maria Nieminen on Laitilasta kotoisin oleva suomalainen näyttelijä. Hän on näytellyt vuodesta 2012 alkaen erilaisissa mainoksissa, teatterissa sekä pienissä rooleissa lyhytelokuvissa ja televisiosarjoissa. Marraskuusta 2013 lokakuuhun 2016 hän esiintyi MTV3-kanavan saippuasarjassa "Salatut elämät", Kristiina Pohjosen roolissa.


title: Nokia 1650

text: Nokia 1650 on Nokian vuonna 2007 julkaisema kehittyville markkinoille suunnattu matkapuhelin. Sen ominaisuuksia ovat muun muassa taskulamppu, FM-radio sekä polyfoniset soittoäänet.


title: Isokultakutoja

text: Isokultakutoja ("Ploceus xanthops") on kutojien heimoon kuuluva varpuslintu.


title: Isokultakutoja

text: Isokultakutojaa tavataan Angolassa, Botswanassa, Burundissa, Kongossa, Kongon demokraattisessa tasavallassa, Gabonissa, Keniassa, Malawissa, Mosambikissa, Namibiassa, Ruandassa, Etelä-Afrikassa, Swazimaassa, Tansaniassa, Ugandassa, Sambiassa ja Zimbabwessa. Lajin kannankehitys on vakaa, ja se on luokiteltu elinvoimaiseksi.


title: Wheel of Fortune

text: Wheel of Fortune on yhdysvaltalainen Merv Griffinin kehittämä visailuohjelma. Ohjelman ensimmäinen jakso esitettiin 5. tammikuuta 1975, ja sitä esitetään edelleen. Syyskuussa 2013 alkoi ohjelman 31. tuotantokausi.


title: Wheel of Fortune

text: Ohjelma perustuu hirsipuu-peliin, jossa kilpailijat yrittävät arvata kirjain kerrallaan taulussa olevaa lausetta.


title: Wheel of Fortune

text: Vastaavalla formaatilla tehtyjä ohjelmia on esitetty monessa eri maassa. Suomessa vastaavanlaista visailuohjelmaa esitettiin alun perin vuosina 1993–2001 nimellä "Onnenpyörä", ja sitä esitetään uudelleen vuodesta 2018 lähtien.


title: Kaislakutoja

text: Kaislakutoja ("Ploceus aurantius") on kutojien heimoon kuuluva varpuslintu.


title: Kaislakutoja

text: Kaislakutojaa tavataan hajanaisella alueella Afrikan länsi- ja keskiosissa. Lajin kannankehitys on vakaa, ja se on luokiteltu elinvoimaiseksi.


title: Kookoskutoja

text: Kookoskutoja ("Ploceus bojeri") on kutojien heimoon kuuluva varpuslintu.


title: Kookoskutoja

text: Kookoskutojaa tavataan Etiopiassa, Keniassa, Somaliassa ja Tansaniassa. Lajin on kuvattu olevan yleinen rannikkoalueilla. Sen kannankehitys on vakaa, ja laji on luokiteltu elinvoimaiseksi.


title: Leirikutoja

text: Leirikutoja ("Ploceus castaneiceps") on kutojien heimoon kuuluva varpuslintu.


title: Leirikutoja

text: Leirikutojaa tavataan Keniassa ja Tansaniassa. Lajin on raportoitu olevan yleinen, ja sen kannankehitys on vakaa. Se on luokiteltu elinvoimaiseksi.


title: Lucky Thompson

text: Eli "Lucky" Thompson (16. kesäkuuta 1924 Columbia, Etelä-Carolina – 30. heinäkuuta 2005 Seattle) oli yhdysvaltalainen jazzmuusikko. Hän soitti sekä tenori- että sopraanosaksofonia. Hän oli johtavia improvisoijia 1940-luvulta 1960-luvulle. Thompson ajoitti uransa niin, että se yhdisti swing-aikakauden bebop-tyyliin.


title: Lucky Thompson

text: Thompson muutti lapsena perheensä kanssa Detroitiin. Valmistuttuaan high schoolista vuonna 1942 hän soitti Erskine Hawkinsin yhtyeessä. Hän muutti New Yorkiin, jossa toimi Lionel Hamptonin big bandin jäsenenä. Tässä roolissa hän oli puolen vuoden ajan. Hän soitti myös Billy Eckstinen varhaisessa, lyhytikäisessä bebopia soittaneessa big bandissa ja liittyi vuonna 1944 Count Basien orkesteriin. Tilapäisesti hän pääsi tuuraamaan Charlie Parkeria Parkerin ja Dizzy Gillespien sekstetissä. Häntä kuullaan myös Parkerin arvostetulla levytyssessiolla Dial Recordsille 28. maaliskuuta 1946.


title: Lucky Thompson

text: Thompson kritisoi Yhdysvalloissa levy-yhtiöiden, musiikin kustantajien ja lahjakkuuden etsijöiden kontrollia jazzista. Osittain tämän suhtautumisensa takia Thompson asui vuosina 1957–1962 Pariisissa, jossa hän levytti Martial Solalin kanssa. Hän palasi muutamaksi vuodeksi Yhdysvaltoihin ennen lähtöään Lausanneen, josta hän palasi taas New Yorkiin vuonna 1970. Hän opetti Dartmouth Collegessa vuosina 1973 ja 1974. Pian tämän jälkeen hän jätti uransa musiikissa. Hän asui ystäviensä mukaan jonkin aikaa Manitoulin Islandilla Ontariossa ja Georgiassa ennen suuntaamistaan länteen. 1990-luvulla hän vaelteli kodittomana Seattlessa. Ennen kuolemaansa hän asui tuetusti Washington Center for Comprehensive Rehabilitationissa Seattlessa.


title: Lucky Thompson

text: Ehkä jazzbisnekseen kohdistamansa skeptisyyden johdosta Thompson ei juuri levyttänyt kokoonpanon johtajana. Harvoja albumeita, jotka hän julkaisi omalla nimellään, olivat "Tricotism" (1956) ja "Lucky Strikes" (1964). Hän levytti muun muassa Dinah Washingtonin (1945), Thelonious Monkin (1952), Miles Davisin (1954), Oscar Pettifordin ja Stan Kentonin (1956) kanssa. Hänen viimeiset levytyksensä ovat vuodelta 1973. Thompsonilla oli poika Daryl ja tytär Jade Thompson-Fredericks.


title: Ruskonaamakutoja

text: Ruskonaamakutoja ("Ploceus castanops") on kutojien heimoon kuuluva varpuslintu.


title: Ruskonaamakutoja

text: Ruskonaamakutojaa tavataan Burundissa, Kongon demokraattisessa tasavallassa, Keniassa, Ruandassa, Tansaniassa ja Ugandassa. Lajin on raportoitu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.


title: Olavi Talasti

text: Mikko Väinö Olavi Talasti (s. 11. helmikuuta 1921 Mikkeli) on suomalainen näytelmäkirjailija.


title: Vjazma-Brjanskin kaksoistaistelu

text: Vjazma-Brjanskin kaksoistaistelu oli toisessa maailmansodassa Saksan ja Neuvostoliiton joukkojen välinen taistelu, jonka tavoitteena oli eteneminen Moskovaan.


title: Vjazma-Brjanskin kaksoistaistelu

text: Operaatio Taifuunin tavoitteena oli tuhota neuvostoliittolaisten viimeiset taistelukelpoiset joukot Moskovan edustalla ja saada Neuvostoliitto romahtamaan.


title: Vjazma-Brjanskin kaksoistaistelu

text:
Sotamarsalkka Fedor von Bockin johtama Keskustan armeijaryhmä sisälsi seuraavat voimat
Tuhota Moskovan edustalla olevat venäläiset joukot ja avata tie Moskovaan.


title: Vjazma-Brjanskin kaksoistaistelu

text: Hyökkäyksen aloitti 30. syyskuuta Guderianin 2. panssariryhmä. Sillä oli pisin matka edettävänä ja tavoitteena Orelin alue. Jo 3. lokakuuta joukot olivat edenneet Oreliin, noin 200 kilometriä. Neuvostoliiton 13. armeija joutui väistymään. Kaupunki oli täysin valmistautumaton, muun muassa raitiovaunut ajoivat reittejään panssarivaunujen saapuessa sinne. Etenevät joukot motittivat kolme armeijaa, joissa oli yhteensä 26 divisioona, kahteen mottiin Brjanskin molemmin puolin.


title: Vjazma-Brjanskin kaksoistaistelu

text: Hoepnerin 4. panssariryhmä liittyi hyökkäykseen 2. lokakuuta ja eteni Roslavin alueelta kohti Moskovaa. Samaan aikaan Hothin 3. panssariryhmä lähti liikkeelle pohjoisempana. Panssariryhmät 3 ja 4 kohtasivat toisensa 7. lokakuuta Vjasmassa. Mottiin oli jäänyt kuusi armeijaa, 55 divisioonaa.


title: Vjazma-Brjanskin kaksoistaistelu

text: 10. lokakuuta puna-armeijan joukkojen johtoon nimitettiin kenraali Žukov.


title: Vjazma-Brjanskin kaksoistaistelu

text: Saksalaiset voittivat venäläiset täydellisesti. Sotavankeja saatiin 663 000, lisäksi tuhottiin/vallattiin 5 000 tykkiä ja 1 200 panssaria.


title: Juhani Kokko

text: Heikki Juhani Kokko (s. 11. maaliskuuta 1921 Helsinki) on suomalainen näytelmäkirjailija.


title: Eero Rämö

text: Eero Rämö (s. 4. helmikuuta 1987 Järvenpää) on suomalainen järjestöjohtaja ja viestintäkonsultti. Hän on toiminut vuosina 2014–2017 Suomen Punaisen Ristin valtuuston puheenjohtajana ja Suomen Nuorisoyhteistyö – Allianssi ry:n puheenjohtajana.


title: Eero Rämö

text: Rämö työskentelee vaikuttajaviestinnän konsulttina Tekir Oy:ssä. Aiemmin hän on työskennellyt Suomen Urheiluliiton viestintäjohtajana ja kehitysjohtajana.


title: Sascha Riether

text: Sascha Riether (s. 23. maaliskuuta 1983 Lahr, Saksa) on saksalainen jalkapalloilija, joka edustaa Englannin Valioliigassa pelaavaa Fulhamia Riethter on pelipaikaltaan oikea laitapuolustaja. Hänen pelinumeronsa on 27, pituutensa 174 senttimetriä ja painonsa 70 kiloa. Ennen siirtymistään Fulhamiin Riether on pelannut Bundesliigassa Wolfsburgin ja Freiburgin joukkueissa.


title: Kuppilat kuntoon Ruotsi

text: Kuppilat kuntoon Ruotsi ("Kniven mot strupen") on ruotsalainen tositelevisiosarja, jonka ensimmäinen jakso näytettiin Ruotsin TV3-kanavalla 19. marraskuuta 2009. Sarjan pääosissa nähdään Alexander Nilson, joka laittaa jokaisessa jaksossa konkurssin partaalla olevan ravintolan entistä kannattavammaksi. Ohjelman formaatti perustuu Gordon Ramsayn "Kitchen Nightmares" -sarjaan.


title: Semperconsort

text: Semperconsort on vuonna 1999 Luigi Cozzolinon Firenzessä perustama kamarikokoonpano. Sen tarkoitus on lähinnä esittää italialaista 1600–1700-lukujen kamarimusiikkia historiallisilla soittimilla. Kokoonpanon jäsenillä on takanaan pitkä kokemus vanhan musiikin esittämisestä. He ovat tehneet yhteistyötä muiden muassa Giardino Armonicon, Europa Galanten, Modo Antiquon, I Barocchistin, Accademia Bizantinan, Ensemble Matheuksen, Ensemble Zefiron, Homme Armén, Ensemble Concerton, Ensemble Janequinin, Complesso Baroccon, Concerto Italianon ja eri sinfoniaorkestereidenkin kanssa.


title: Semperconsort

text: Semperconsort on levyttänyt Naxokselle Tomaso Antonio Vitalin triosonaatteja (op. 1). Yhtyeen levytyksiin kuuluu myös Giovanni Battista Vitalin sonaattien (op. 2) tulkinta.


title: Kuppilat kuntoon, Jyrki Sukula!

text: Kuppilat kuntoon, Jyrki Sukula! on suomalainen tositelevisiosarja. Ohjelman pääosassa on kokki Jyrki Sukula. Ohjelman formaatti perustuu Gordon Ramsayn "Kurjat kuppilat" -sarjaan. Samasta formaatista huolimatta Sukula on myöntänyt olevansa esikuvaansa mukavampi ravintolatarkastaja.


title: Kuppilat kuntoon, Jyrki Sukula!

text: Ohjelman ensimmäinen kausi alkoi Nelosella 24. lokakuuta 2012.


title: Kuppilat kuntoon, Jyrki Sukula!

text:
Toinen kausi alkoi Nelosella 4. syyskuuta 2013.
Kolmas kausi alkoi vuoden tauon jälkeen Nelosella 9. syyskuuta 2015.


title: Kuppilat kuntoon, Jyrki Sukula!

text: Ohjelman neljäs kausi alkoi Nelosella 6. helmikuuta 2018.


title: Kuppilat kuntoon, Jyrki Sukula!

text: 10. syyskuuta 2014 alkoi samantyyppiseen formaattiin pohjautuva "Hotellit kuntoon, Jyrki Sukula!", jossa Sukula pyrkii parantamaan suomalaisten hotelleiden tasoa.


title: Voitto Voipio

text: Voitto Immanuel Voipio (21. maaliskuuta 1921 Iisalmi – 2012) oli suomalainen rovasti ja kirjailija.


title: Voitto Voipio

text: Voipion vanhemmat olivat hovioikeudenneuvos Lauri Voipio (1879–1927) ja Elna Lovisa Teittinen (1886–1960). Hän oli naimisissa vuodesta 1949 lehtori Ulla-Maija Tuurin kanssa.


title: Voitto Voipio

text: Voipio pääsi ylioppilaaksi 1941 Helsingin suomalaisesta yhteiskoulusta ja suoritti teologian erotutkinnon Helsingin yliopistossa 1949.


title: Erskine Hawkins

text: Erskine Hawkins (26. heinäkuuta 1914 Birmingham, Alabama – 11. marraskuuta 1993 Willingboro, New Jersey) oli yhdysvaltalainen jazzmuusikko. Hänet tunnetaan muun muassa jazzstandardi "Tuxedo Junctionin" säveltäjänä. Hawkins aloitti trumpetin soittamisen 13-vuotiaana. Tätä ennen hän oli jo harjoitellut rumpujen- ja pasuunansoittoa. Opiskellessaan Alabama State Teachers Collegessa Hawkins aloitti toiminnan Bama State Collegians -yhtyeen johtajana ja trumpetistina. Myöhemmin tämän kokoonpanon pohjalta kehittyi Erskine Hawkins Orchestra, joka teki ensilevytyksensä vuonna 1936. Tähän swing-yhtyeeseen kuuluivat myös Dud Bascomb, Paul Bascomb, Julian Dash, Haywood Henry ja Avery Parrish.


title: Erskine Hawkins

text: Ennen toista maailmansotaa Hawkins yhtyeineen julkaisi kolme merkittävää jazz-/pophittiä. Nämä olivat "Tuxedo Junction", "After Hours" ja "Tippin' In". "Tuxedo Junctionin" alkuperäisversio nousi vuonna 1940 listoilla seitsemänneksi. Glenn Millerin orkesterin versio siitä nousi listaykköseksi, ja omat coverversionsa kappaleesta tekivät myös Duke Ellington, Harry James, Andrews Sisters, Stan Kenton, Quincy Jones, Chet Atkins, King Curtis, Floyd Cramer, Gene Krupa, Duane Eddy, Joe Jackson ja Manhattan Transfer.


title: Erskine Hawkins

text: Hawkins löysi useita ensiluokkaisia jazzmuusikoita, joihin lukeutuivat Parrish, Henry, Bascombit ja Sammy Lowe sekä laulajat Ida James, Delores Brown ja Della Reese. Hawkinsin myöhemmät levytykset ovat tyylillisesti enemmän kallellaan rhythm and bluesiin kuin jazziin. Hän oli yksi Ray Charlesin tärkeimmistä musiikillisista vaikuttajista.


title: Erskine Hawkins

text: Vuonna 1948 Hawkinsin sävellys "Gabriel's Heater" pääsi Top 30 -listalle. Yhtye teki paluun vuonna 1971 ja julkaisi albumin "Live at Club Soul Sound". Hawkins otettiin Alabama Jazz Hall of Fameen ensimmäisten muusikkojen joukossa vuonna 1978. Hänet otettiin myös Alabama Music Hall of Fameen vuonna 1989.


title: Frank Socolow

text: Frank Socolow (18. syyskuuta 1923 New York – 30. huhtikuuta 1981 New York) oli yhdysvaltalainen jazz-tenorisaksofonisti. Hän aloitti ammattiuransa vuonna 1941 Jack Melvinin kanssa ja teki sitten yhteistyötä Georgie Auldin, Ted Fio Riton, Roy Stevensin, Van Alexanderin ja Shep Fieldsin kanssa. Hän soitti myös Boyd Raeburnin orkesterissa vuosina 1944, 1948 ja 1956–1957. Hän liittyi Buddy Richin lyhytikäiseen big bandiin ja kiersi Skandinaviassa Chubby Jacksonin kanssa 1947–1948.


title: Frank Socolow

text: Socolow oli mukana Artie Shawin big bandissa 1949–1950 ja Johnny Richardsin orkesterissa 1950-luvun lopussa. Raeburnin, Richin, Jacksonin, Shawin ja Richardsin lisäksi Socolow teki levytyksiä myös Sid Cartlettin, Johnny Bothwellin, Buddy DeFrancon, Charlie Venturan, Sal Salvadorin, Terry Gibbsin, Cecil Paynen, Manny Albamin, Gene Krupan, Teddy Charlesin ja Joe Morellon kanssa. Socolow myös johti kaksi omaa sessiota: ensin neljä laulua kvintetin kanssa, jossa soittivat myös Freddy Webster ja Bud Powell (1945), sitten täysi albumi sekstetin kanssa Bethlehem Recordsille (1956).


title: Tom Clancy’s The Division

text: Tom Clancy’s The Division (lyhyesti The Division) on Ubisoft Massiven kehittämä kolmannen persoonan ammuntapeli, jonka Ubisoft julkaisi 8. maaliskuuta 2016. Peli sijoittuu Manhattanille, jossa on levinnyt Black Fridayn jälkeen vaarallinen pandemia. Peli perustuu avoimeen maailmaan ja verkkopelaamiseen.


title: Tom Clancy’s The Division

text: Peliin on alkukuukausien jälkeen tehty useita päivityksiä bugien ja huijareiden karsimiseksi.


title: Tom Clancy’s The Division

text: Pelille on tulossa Washingtoniin sijoittuva seuraaja "The Division 2" 15. maaliskuuta 2019.


title: Tom Clancy’s The Division

text:
Black Fridayn aikaan New Yorkissa alkaa rahan kautta levitä vaarallinen isorokkopandemia. Tauti, joka kulkee nimellä "Green Poison" (Vihreä Myrkky), tai "Dollar Flu" (Dollariflunssa) aiheuttaa laajamittaista kaaosta, ja Manhattan asetetaan karanteeniin. Kun hallitus menettää otteensa kaupungista, aktivoidaan tavallisen väen joukossa olevat nukkuvat agentit, jotka toimivat Strategisen Kotimaan Divisioonan (Strategic Homeland Division, SHD) tai lyhyesti sanottuna "Divisioonan" palveluksessa. Divisioonan agentit on koulutettu toimimaan itsenäisesti äärimmäisen katastrofin sattuessa, ja heidät määrätäänkin auttamaan JTF:ää, katastrofiapujoukkoja, palauttamaan Brooklyn hallintaan.
Peli rikkoi useita Ubisoftin myyntiennätyksiä pian julkaisunsa jälkeen.


title: Tom Clancy’s The Division

text: GameSpot antoi pelille arvosanaksi 8/10 pistettä arvostelussaan.


title: Claire Lynch

text: Claire Lynch (s. 20. helmikuuta 1954 Kingston, New York) on yhdysvaltalainen bluegrasslaulaja. Hän muutti perheensä kanssa Hazel Greeniin 12-vuotiaana ja lauloi lapsuudessaan epävirallisena triona siskojensa kanssa.


title: Claire Lynch

text: Lynch liittyi Hickory Wind -yhtyeeseen, jossa myös hänen tuleva miehensä Larry oli mukana. Yhtyeen uudeksi nimeksi otettiin sittemmin Front Porch String Band, ja vuonna 1977 ilmestyi omakustanteinen debyyttialbumi "Smilin' at You", jota seurasi vielä samana vuonna "Country Rain". Vuonna 1981 yhtye julkaisi "Front Porch String Band" -nimisen albumin Rebel-levymerkillä. Lynch julkaisi ensimmäisen sooloalbuminsa ("Breakin' It") pienemmällä Ambush-levymerkillä.


title: Claire Lynch

text: Kun Lynch alkoi odottaa ensimmäistä kahdesta lapsestaan vuonna 1982, hän ja hänen miehensä hajottivat yhtyeen ja asettuivat pohjoiseen Alabamaan. Aviopari jatkoi esiintymistä tämän jälkeenkin, ja Claire Lynch toimi myös lauluntekijänä, jonka lauluja coveroivat Stephanie Davis, Patty Loveless ja Kathy Mattea. Vuonna 1990 Claire ja Larry Lynch perustivat uuden version Front Porch String Bandista, ja seuraavana vuonna ilmestyi comebackalbumi "Lines & Traces". Yhtyeessä ovat toimineet sellaiset muusikot kuin Michael McLain, Missy Raines ja Jim Hurst.


title: Claire Lynch

text: Lynchin toinen sooloalbumi, "Friends for a Lifetime", ilmestyi vuonna 1993. Hänen albuminsa "Moonlighter" (1995) sai Grammy-ehdokkuuden parhaana bluegrassalbumina. Myöhempiä Lynchin levyjä ovat olleet "Silver and Gold" (1997), "Lovelight" (2000), "Out in the Coutnry" (2001), "New Day on Rounder Records" (2006), "Whatcha Gonna Do" (2009) ja "Dear Sister" (2013). Soolouransa ja Front Porch String Bandin levytysten lisäksi Lynch on laulanut myös Ralph Stanleyn, Linda Ronstadtin, Emmylou Harrisin, Patty Lovelessin, Dolly Partonin, John Starlingin ja Pam Tillisin levyillä.


title: Claire Lynch

text: Lynch on saanut kaksi Grammy-ehdokkuutta ja International Bluegrass Music Associationin vuoden naislaulajan arvon kolmesti vuosina 1997, 2010 ja 2013.


title: Juryi Žadobin

text: Juryi Viktaravitš Žadobin () eli Juri Viktorovitš Žadobin (; s. 4. marraskuuta 1954 Dnepropetrovsk, Ukrainan SNT, Neuvostoliitto) on Valko-Venäjän puolustusministeri. Sotilasarvoltaan hän on kenraaliluutnantti.


title: Juryi Žadobin

text: Hän suoritti asepalveluksensa vuodesta 1972 lähtien ja valmistui Kazanin sotilaskomentajakoulusta 1976. Vuonna 1985 hän suoritti tutkinnon Malinovskin sotilasakatemiassa. Vuosina 1976-1990 hän eteni sotilasurallaan rykmentinkomentajaksi. Vuosina 1990-1999 hän toimi useissa Valko-Venäjän siviilipuolustuksen ja Sisäministeriön joukkojen komentajatehtävissä.


title: Juryi Žadobin

text: Žadobin nimitettiin vuonna 1999 apulaisministeriksi Valko-Venäjän sisäministeriöön ja sisäministeriön joukkojen komentajaksi. Syyskuusta 2003 lähtien hän vastasi Valko-Venäjän presidentin turvallisuuspalvelusta. Heinäkuussa 2007 hänestä tuli Valko-Venäjän KGB:n johtaja ja vuosina 2008-2009 hän oli Valko-Venäjän puolustusneuvoston sihteerinä. Presidentti Aljaksandr Lukašenka nimitti Žadobinin puolustusministeriksi 4. joulukuuta 2009. Hän on toiminut tässä tehtävässä kahden eri pääministerin (Sidorski 2003-2010, Mjasnikovitš 2010-) hallituksessa.


title: Niall Chorell

text: Niall Chorell on irlantilais-suomalainen laulaja, äänialaltaan tenori. Hän syntyi ja varttui Dublinissa, mutta kouluttautui Suomessa Sibelius-Akatemiassa. Hän on kansainvälisenä oratorio- ja konserttisolistina tulkinnut muiden muassa Johann Sebastian Bachin, Ludwig van Beethovenin, Georg Friedrich Händelin, Joseph Haydnin ja Wolfgang Amadeus Mozartin teoksia. Oopperalaulajana Chorell on esiintynyt muun muassa Suomen Kansallisoopperassa sekä ulkomailla Espanjassa ja Portugalissa.


title: Niall Chorell

text: Chorell sijoittui toiseksi Lappeenrannan valtakunnallisissa laulukilpailuissa vuonna 2002. Lisäksi hän sijoittui kolmanneksi Timo Mustakallio -laulukilpailussa. Vuonna 2001 hän voitti Lohjan tenorikilpailun.


title: Kypriako maliaro

text: Kypriako maliaro eli "kypriako maliaro bichon" on kyproslainen koirarotu, jonka Kyproksen Kennelliitto (KOK) on virallisesti hyväksynyt. Se saattaa hyvin olla yksi kyproksenvillakoiran esi-isistä, mutta toisin kuin tämä, on taustaltaan puhdasrotuinen.


title: Kypriako maliaro

text: Rotu kuuluu ns. bichon-tyyppiin, mutta muistuttaa karvapeitteensä vuoksi toisinaan myös hollanninrottakoiraa ja vehnäterrieriä. Siitä on kolme eri kokoa: pieni on alle 32 cm, keskikokoinen 32-38 cm ja iso 39-45 cm. Kaikki värit sallitaan.


title: Kypriako maliaro

text: Kypriako maliaro on luonteeltaan lempeä, leikkisä seura- ja perhekoira, joka on helppo kouluttaa. Vaikkei sen tule olla aggressiivinen, sillä esiintyy jonkin verran myös vahtiviettiä.


title: Kypriako maliaro

text: Rotu on arviolta ainakin tuhat vuotta vanha.


title: Ted Donato

text: Edward Paul Donato (s. 28. huhtikuuta 1969 Boston, Massachusetts, Yhdysvallat) on yhdysvaltalainen entinen jääkiekkoilija, pelipaikaltaan vasen laitahyökkääjä. Hän pelasi urallaan NHL:ssä yhteensä 796 runkosarjaottelua tehopistein 150+197=347 ja keräten 396 jäähyminuuttia sekä 58 playoff-ottelua tehopistein 8+10=18 ja keräten 22 jäähyminuuttia. Nykyään Donato toimii Harvardin yliopistojoukkueen päävalmentajana.


title: Ted Donato

text: Donato kävi high schoolin Catholic Memorial Schoolissa, jonka jälkeen Boston Bruins varasi hänet 98. pelaajana . Donato kävi vuodet 1987–1991 Harvardin yliopistoa. Toisella yliopistokaudellaan hän sijoittui tehoilla 14+37=51 ECAC:n pistepörssissä seitsemänneksi. Donato voitti kauden päätteeksi koko NCAA:n mestaruuden ja valittiin lopputurnauksen arvokkaimmaksi pelaajaksi sekä tähdistökentälliseen. Viimeisellä yliopistokaudellaan hän oli tehoilla 19+37=56 Harvardin toiseksi paras pistemies Peter Ciavaglian jälkeen. Donato jakoi ECAC:n pistepörssin seitsemännen sijan Colgaten Craig Woodcroftin kanssa. Hänet valittiin kauden päätteeksi ECAC:n ensimmäiseen tähdistökentälliseen.


title: Ted Donato

text: Kauden 1991–1992 Donato vietti suurimmaksi osaksi Albertvillen olympiakisoihin valmistautuneessa Yhdysvaltain maajoukkueessa. Olympialaisten jälkeen hän siirtyi Boston Bruinsin NHL-joukkueen vahvuuteen, jossa Donaton loppukausi toi 10 runkosarjaottelussa tehot 1+2=3 sekä 15 playoff-ottelussa tehot 3+4=7. Varsinaisella tulokaskaudellaan 1992–1993 Donato teki 82 runkosarjaottelussa tehot 15+20=35 sekä neljässä playoff-ottelussa yhden syöttöpisteen. Kaudella 1993–1994 hän teki NHL:n yhden kauden piste-ennätyksensä tehoilla 22+32=54.


title: Ted Donato

text: NHL:n työsulkukaudella 1994–1995 Donato pelasi ottelukohtaisella sopimuksella SM-liigaa TuTossa 14 ottelua tehden tehot 5+5=10. Hän myös tappeli 4. joulukuuta 1994 paikallisottelussa TPS:n Saku Koivun kanssa molempien palattua jäähyaitiosta jäälle aiemman nahistelun jälkeen. Kaudella 1996–1997 Donato oli tehoilla 25+26=51 Bruinsin paras maalintekijä ja kolmanneksi paras pistemies.


title: Ted Donato

text: Donato pelasi Bruinsissa kahdeksatta kauttaan 1998–1999, kunnes hänet kaupattiin marraskuussa 1998 New York Islandersiin vaihdossa Ken Belangeriin. Donaton joukkue vaihtui kuitenkin toisenkin kerran kauden aikana, kun hänet kaupatiin maaliskuussa 1999 Ottawa Senatorsiin vaihdossa neljännen kierroksen varausvuoroon. Varaustilaisuuden aikoihin Senators kauppasi Donaton ja Antti-Jussi Niemen oikeudet Mighty Ducks of Anaheimiin vaihdossa Patrick Lalimeen. Yhden siellä pelatun vuoden jälkeen hän siirtyi vapaana agenttina Dallas Starsin riveihin kaudeksi 2000–2001.


title: Ted Donato

text: Donato vietti syyskauden 2001–2002 AHL-joukkue Manchester Monarchsissa, kunnes hän teki tammikuussa 2002 sopimuksen New York Islandersin kanssa. Donato ehti pelata siellä vain yhden NHL-ottelun ja yhden AHL-ottelun farmijoukkue Bridgeport Sound Tigersissa parin viikon aikana, jonka jälkeen hän siirtyi siirtolistan kautta Los Angeles Kingsiin. Maaliskuussa Donato siirtyi siirtolistan kautta St. Louis Bluesiin, josta hän palasi siirtotakarajalla vain kahden ottelun jälkeen taas Kingsiin. Kaikkiaan Donato pelasi kauden aikana viisi NHL-ottelua. Hän vietti loppukautensa Kingsin farmijoukkue Monarchsissa, jonka kolmanneksi paras maalintekijä ja sekä neljänneksi paras pistemies Donato oli Scott Thomasin kanssa tehtyään 36 runkosarjaottelussa tehot 18+25=43.


title: Ted Donato

text: Kaudeksi 2002–2003 Donato siirtyi New York Rangersiin, jonka organisaatiossa hän vietti ison osan kaudestaan myös farmijoukkue Hartford Wolf Packissa. Kaudeksi 2003–2004 Donato palasi Boston Bruinsiin, jossa hän lopetti kauden päätteeksi pelaajauransa.


title: Ted Donato

text: Donato edusti Yhdysvaltoja Albertvillen olympiakisoissa 1992, jolloin hän jakoi tehoilla 4+3=7 joukkueen sisäisen pistepörssin voiton Marty McInnisin ja Tim Sweeneyn kanssa. Donato pelasi myös MM-kilpailuissa vuosina 1997, 1999 ja 2002. Hän ylsi kahdessa ensimmäisenä mainitussa turnauksessa Yhdysvaltain sisäisen pistepörssin voittoon.


title: Ted Donato

text: Donato pelasi myös alle 20-vuotiaiden MM-kilpailuissa vuonna 1988.


title: Ted Donato

text: Donato nousi Harvardin yliopistojoukkueen päävalmentajaksi jo ensimmäisen pelaajauransa lopettamisen jälkeisellä kaudella 2004–2005. Hän jatkaa edelleen samassa tehtävässä. Donato valmensi joukkueen ECAC:n mestariksi toisen kautensa 2005–2006 päätteeksi.


title: Ted Donato

text: Donaton isovanhemmat ovat kotoihin Italiasta. Tedin poika Ryan Donato on Boston Bruinsin varaus vuodelta .


title: Luettelo Yhdysvaltain presidentinvaalien ehdokkaista vaalivuosittain

text: Tämä luettelo Yhdysvaltain presidentinvaalien loppukierroksen ehdokkaista. Luettelossa on pääpuolueiden ehdokkaat, sitoutumattomia ja muista pienpuolueista lisäksi vanhoja hajonneita puolueita. Luettelo alkaa vaalivuosilta 1788-1789 ja loppuu vaalivuoteen 2016. Vaalien voittaja on lihavoitu.


title: Budslau

text: Budslau () eli Budslav () on kylä Valko-Venäjän Minskin alueen pohjoisosissa Mjadzelin piirissä. Kylä sijaitsee Itämereen laskevan Niemenjoen vesistöalueen yläjuoksulla, sen Vilija-sivujoen Servatš-sivuhaaran (, ) varrella, linnuntietä 35 kilometriä Mjadzelsta itään. Paikallistietä noin kolme kilometriä kylän länsipuolelta kulkee rautatie (asema Budslau).


title: Budslau

text: Kylän katsotaan saaneen alkunsa, kun vuonna 1504 Liettuan suuriruhtinas ja Puolan kuningas Aleksander Jagiellon (Alexander I) lahjoitti 6 000 aarin metsäalan tuolloisen Vilnan voivodikunnan itäosista Vilnan bernhardilaiselle munkkiyhteisölle, joka oli fransiskaanien haarauma. Vuosina 1589–1591 paikalle rakennettiin puinen bernhardilaiskappeli. Vuonna 1598 vauraaseen aatelissukuun kuulunut, vuosina 1589–1610 Vilnassa keskeisessä asemassa toiminut Jan Patš (1550–1610) lahjoitti kirkolle paavi Klemens VIII:lta saadun Neitsyt Marian eli Jumaläidin kuvan. Elokuussa 1633 lasketaan kivisen kirkon peruskivi. Vuonna 1732 Puolan kuningas August II Väkevä myönsi asutukselle kaupungin arvon.


title: Budslau

text: Kylä tunnetaan erityisesti sen suuresta, Valko-Venäjän kansallispyhäkköihin kuuluvasta katolisesta kirkostaan. Kirkolla on "pienen basilikan" arvo (). Tämä Budslaun Jumalanäidin kirkkona tunnettu rakennus on saanut nimensä siellä säilytettävästä Budslaun Jumalanäidin ihmeitätekevänä pidetystä ikonista. Ikonin katsotaan suojelevan valkovenäläisiä ja se mainitaan kirjallisissa lähteissä jo vuonna 1617. Seurakunnan juhlapäivää vietetään heinäkuun 2. päivänä.


title: Jooseppi Musto

text: Jooseppi Joosepinpoika "Juosi" Musto (1. tammikuuta 1884 – 27. huhtikuuta 1918 Lappeenranta) oli suomalainen räätäli ja punakaartilainen. Hänet teloitettiin Lappeenrannan Laihian kaupunginosassa sijaitsevassa niin sanotussa Pontuksen kaivannossa. Muston hautapaikka on yksi harvoista sisällissodassa kuolleiden punakaartilaisten yksittäishaudoista Suomessa.


title: Jooseppi Musto

text: Jooseppi Musto oli räätäli ja sekatyömies, joka oli kärsinyt syyttömänä kahden vuoden tuomion taposta. Hänet oli vapautettu, kun oikea tekijä oli tunnustanut surmatyön kuolinvuoteellaan. Huhtikuun lopussa 1918 Jooseppi vangittiin yhdessä veljensä Antin kanssa. Sodan aikana he eivät olleet mukana taisteluissa, vaan veljesten ainoaksi toiminnaksi punakaartin riveissä jäi muutama vahtivuoro Kansolan sillalla. Veljeksiä kuulusteltiin Lauritsalan kartanossa, jonka jälkeen heitä lähdettiin kuljettamaan kohti Laihian kylää yhdessä kolmannen, tuntemattomaksi jääneen vangin kanssa. Veljekset tiesivät, että heitä oltiin viemässä ammuttavaksi, ja päättivät yrittää pakoa. Pontuksen kaivannossa vangit komennettiin seisomaan sen loivemmalle itäreunalle. Teloittajien nostaessa aseensa veljekset ryntäsivät pakoon kaivannon rinnettä ylöspäin. Jooseppi sai osuman teloittajien luodista, mutta Antti onnistui nousemaan ylös kaivannosta ja pakenemaan. Hän piileskeli kotikylänsä Kansolan metsissä neljän kuukautta, kunnes tuli esiin tilanteen rauhoituttua syksyllä 1918.


title: Jooseppi Musto

text: Haudan sijainti: .


title: Jooseppi Musto

text: Teloituksen jälkeen Jooseppi Muston ja toisen ammutun vangin ruumiit jätettiin lojumaan Pontuksen kaivantoon. Myöhemmin samana päivänä heidät löysi töistä palaamassa ollut Lauritsalan sahan työmies, joka hautasi ruumiit yhdessä naapurinsa kanssa. Tarinan mukaan Joosepin äiti olisi halunnut haudata poikansa siunattuun maahan, mutta tällöin hän ilmestyi äidilleen unessa ja ilmoitti hautapaikan olevan hyvän, kunhan vain äiti toimittaa papin siunaamaan Joosepin. Toinen haudan vainajista kaivettiin ylös ja siirrettiin punaisten yhteishautaan, mutta Joosepin ruumis jätettiin Pontuksen kaivantoon papin siunaamana. Paikalle pystytettiin muistoristi, ja myöhemmin se ympäröitiin metallisin pylväin ja ketjuin.


title: Jooseppi Musto

text: Vuonna 1931 Elisenvaara–Lappeenranta-radan rakentamisen yhteydessä suunnittelua johtanut insinööri kuuli kaivannossa olevasta haudasta ja muutti radan linjausta, niin ettei hauta jäänyt sen alle. Lisäksi haudan puoleista ratapenkerettä tuettiin raskailla kivipaasilla. Rautatien kaksiraiteistamisen yhteydessä on suunniteltu, että Pontuksen kaivannon ylitse rakennettaisiin silta, joka samalla suojelisi myös Muston hautapaikan.


title: Jooseppi Musto

text: Suomen sotasurmat -tietokannassa Jooseppi Muston kuolinpäiväksi on merkitty 7. toukokuuta, mutta oikea päivämäärä on haudan muistoristissä oleva 27. huhtikuuta.


title: Laihia (täsmennyssivu)

text: Laihia voi viitata seuraaviin paikkoihin:


title: Tervan tie

text: Tervan tie on valtakunnallinen matkailutie Suomessa. Reitti kulkee Oulusta Kuhmoon vanhan Oulujoen tervankuljetusreitin maisemissa. Reitin varrella on muun muassa vanhaan tervakulttuuriin liittyviä matkailukohteita ja nykyisiä tervaa hyödyntäviä yrityksiä.


title: Something Else

text: Something Else tai Somethin’ Else tarkoittaa seuraavia asioita:


title: M/S Skiftet

text: M/S "Skiftet" Ålandstrafikenin operoima vuonna 1985 valmistunut saaristolautta, joka liikennöi Ahvenanmaan ja Turun saaristossa. Alus kulkee nykyisin kesällä Långnäsistä Kökariin (2 t 40 min), ja talvella se jatkaa Korppoon Galtbyhyn asti (5 t 10 min). Aluksessa on matkustajille varattu kahvila, jossa WiFi-yhteys.


title: M/S Skiftet

text: Alus tilattiin Oy Valmet Laivateollisuus Ab:lta Turusta. Sen köli laskettiin telakkanumerolla 360 ja se luovutettiin 1985 Suomen merenkulkulaitokselle.


title: M/S Skiftet

text: Alus siirrettiin Ahvenanmaan maakuntahallinnolle, ja se aloitti liikennöinnin Hummelvikistä Torsholmaan. Vuonna 1990 alus siirrettiin reitille Galtby-Kökar-Kyrkogårdsö-Husö-Sottunga-Överö-Långnäs.


title: M/S Skarven

text: M/S "Skarven" on Ålandstrafikenin operoima saaristolautta, joka liikennöi Ahvenanmaan saaristossa. Alus valmistui vuonna 2009 Liettuan Klaipėdassa, ja se kulkee Lumparlandin Svinöstä Föglön Degerbyhyn puolessa tunnissa. Skarven kulkee reitillään ympäri vuoden. Aluksessa on kahvila. Skarvenilla ei ole sisaraluksia.


title: M/S Skarven

text: Svinö-Degerby reitillä oli vuodesta 1985 liikennöinyt "M/S Knipan". Aluksesta puuttui kuitenkin sekä kapasiteettia että kahvila. Niinpä Klaipėdan Western Shipyard-telakalta tilattiin vuoden 2007 alussa kokonaan uusi lautta. Alus suunniteltiin myös helpommaksi ohjata satamissa. Kaksi keulaa ja komentosilta molemmissa päissä helpottavat huomattavasti, sillä se poistaa peruutuksen tarpeen. Alus valmistui syyskuussa 2009, sai nimekseen M/S "Skarven" ja aloitti lokakuussa neitsytmatkansa Svinööhön. Ennen liikenteeseen asettamista aluksessa huomattiin kuitenkin marraskuussa 2009 teknisiä puutteita ja vikoja. Alus siirrettiin Turkuun korjattavaksi. "Skarven" aloitti liikenteen nykyisellä reitillään M/S "Knipanin" tilalla vasta 5. maaliskuuta 2010.


title: Operaatio Pelikaani

text: Operaatio Pelikaani () eli projekti 14 oli toisessa maailmansodassa saksalaisten suunnitelma Panaman kanavan sabotoimiseksi. Suunnitelman mukaan olisivat kaksi saksalaista Junkers Ju 87 konetta U-veneiden tukemana nousseet ilmaan nimettömältä kolumbialaiselta saarelta Panaman lähistöllä ja pommittaneet Gatunin patoa ja lentäneet turvaan puolueettomaan maahan. Suunnitelma oli valmis toteutettavaksi vuonna 1943, mutta tuntemattomasta syystä se peruttiin viime hetkellä.


title: Matias Sassali (albumi)

text: Matias Sassali on vuoden 1991 Tenavatähti-laulukilpailuun osallistuneen laulajan Matias Sassalin (s. 1980) studioalbumi. Albumin julkaisi Finnlevy vuonna 1991.